Zahvaljujući prethodnoj Vladi i dijaspori ispunjen san Gusinjana – Sandžaklija\nZahvaljujući prethodnoj Vladi i našoj dijaspori juče je ispunjen višedecenijski san svih Gusinjana – otvoren je put Gusinje – Podgorica preko graničnog prelaza Grabom, saopštila je predsjednica Opštine Gusinje Anela Čekić.\nČekić se osvrnula na rad lokalne uprave, dosadašnje projekte, te izrazila pohvalu i zahvalnost za juče otvoreni put Gusinje – Podgorica.\n“Lokalna samouprava stabilno funkcioniše, sve svoje obaveze prema zaposlenim, izvođačima radova i dobavljačima na vrijeme izmiruje, vrši se popravka i asfaltiranje lokalnih puteva, stipendiraju se studenti, i u okviru svojih mogućnosti pomaže razvoj kulture i sporta“, istakla je ona.\n“Ono što nas posebno brine i opterećuje jeste značajno umanjenje kapitalnog budžeta koji je opredijeljen za našu opštinu, što faktički znači zaustavljanje realizacije projekata koji su već započeti i za koje postoji projektna dokumentacija“.Takođe, istakla je veliku brigu za nerješavanje problema koji postoje od prvog dana povraćaja statusa Opštine Gusinje, a to su, dodala je, prije svega rekonstrukcija zgrade policije i uređenje izletišta Ali Pašini izvori.\nKako je istakla predsjednica opštine, problem predstavlja i činjenica da se za dobijanje ličnih dokumenata, putnih i identifikacionih mora ići u obližnju opštinu, tako da to kod građana izaziva i osjećaj nesigurnosti i nebrige države prema njima.\n“Na kraju želim da se u ime građana zahvalim svima, a prije sveg prethodnoj Vladi i našoj dijaspori, koji su doprinijeli da se započne i završi put Gusinje – Podgorica preko graničnog prelaza Grabom, čime je ispunjen višedecenijski san mnogih Gusinjana i koji će, sigurna sam, doprinijeti ubrzanom razvoju naše opštine“, zaključila je Čekić.


Održana promocija knjige “Otisak i znak“ - CANU\nOdržana promocija knjige “Otisak i znak“\nDanas je u svečanoj sali CANU promovisana knjiga ,,Otisak i znak”, autora prof. Mila Grozdanića, koja je nedavno izašla iz štampe u izdanju Akademije i Narodnog muzeja.\n,,Otisak i znak” je bila logičan slijed Grozdanićevog istraživanja, gdje on nizom primjera lucidno zapaža i kreativne vrijednosti i sporadične površnosti i zloupotrebe u štampanim medijima sa kojima smo, često nesvjesno, u svakodnevnom susretanju. On prepoznaje problem svakodnevne vizualizacije u medijima, sa stavom da postoje tamni, nedokučivi ili teško prepoznatljivi prostori i motivi koji u tom ogromnom procesu svakodnevnog nastajanja govore i dobro i kreativno, ali često i jezikom antipoda i zloupotreba. U ovoj knjizi ćemo pronaći rješenja kako to da prepoznamo, rekao je, između ostalog, na početku promocije akademik Pavle Pejović govoreći o autoru i njegovom djelu.\nZa Branka Kukića knjiga ,,Otisak i znak” je istorija i analiza kako je nekada bilo, kako je danas i kako ne treba da bude u budućnosti kada je riječ o opremanju dnevnih i nedjeljnih listova, ističući da je njen autor jedan od rijetkih umjetnika koji je stvorio svoj stvaralački puls. To je osjećaj i potreba za cjelinom, onako kako je to bilo prisutno u takozvanim prošlim vremenima, a što je u savremenoj umjetnosti gotovo izgubljeno.\nNa promociji knjige govorio je i Pavle Goranović, vanredni član CANU, koji je pored ostalog kazao: ,,Na jednom mjestu okupljena su različita iskustva, iz različitih perioda i meridijana, brojnih škola, raznovrsnih ideja i konačnih rezultata. Ako je istina ona tvrdnja Đovanija Gocinija da je štampa preuranjeni medij, onda se u Grozdanićevom djelu ogleda sve bogatstvo te važne ljudske djelatnosti kroz mnoga vremena – do ovog časa, do najsavremenijih dostignuća. Obuhvata ova knjiga mijene njenog dinamičnog napretka, koji svakako ima široke posljedice i izazove za stvaralački duh.\nI na kraju je sam autor, ukazavši na brojne nepravilnosti i probleme u savremenom izdavaštvu, istakao da knjiga ,,Otisak i znak” predstavlja srž savremene izdavačke problematike.\nTreba napomenuti da je vrijednost knjige ,,Otisak i znak” prepoznata i na nedavnom Međunarodnom sajmu knjiga u Podgorici, na kojem je njenim izdavačima, Crnogorskoj akademiji nauka i umjetnosti i Narodnom muzeju, dodijeljeno priznanje za izdavački poduhvat godine.


Uz cenu autobuske karte plaćate dodatnih 40 dinara - istražili smo kome taj novac ide\nAko pažljivo prostudirate kartu koju kupite na Beogradskoj autobuskoj stanici, uočićete da su u cenu uključene i stvari koje nemaju nikakve veze s putovanjem. Da li BAS uopšte ima pravo da nam bez pristanka uzima taj novac? U pitanju su simbolični iznosi koji se uplaćuju u humanitarne svrhe. Istraživali smo ko o njima odlučuje i kakve efekte imaju.\nKako to obično biva u Srbiji u svim pokušajima da se dođe do neke informacije, prvo smo morali da prođemo pravu kafkijansku golgotu, jer su nam iz BAS-a rekli da oni nisu nadležni da daju odgovore, pa su nas uputili dalje do zvaničnih institucija. Sledeća stanica - Vlada Srbije koja donosi uredbe o humanitarnim akcijama. Međutim, u kabinetu premijerke Ane Brnabić su nam rekli da je za ta pitanja odgovoran Grad Beograd.\nBAS mi je uz prodatu kartu naplatio 40 dinara humanitarne pomoci, da li je ovo protivzakonito? pic.twitter.com/9jozsQU5YH\n— Bodljikava (@Bodljikava) November 16, 2017\nVerovali ili ne, iz gradske službe za odnose s javnošću su nas vratili na Vladu, tačnije na Ministarstvo saobraćaja i na Privrednu komoru Srbije. U ovim institucijama nam je, pak, rečeno, da ta oblast nije u njihovoj nadležnosti. Pošto od preduzeća koje sprovodi uredbu, pa sve do Vlade, koja bi morala da zna ko je i na koji način donosi, nismo dobili odgovore, ostala je još samo jedna adresa.\nKako uredbe podrazumevaju i protok novca one po pravilu imaju veze s Ministarstvom finansija. Pišemo i njima u želji da rešimo misteriju, a 13 dana kasnije dobijamo odgovor da ni oni nisu nadležni. Odgovaraju nam samo kako se na to ne plaća PDV i predlažu da se obratimo Ministarstvu trgovine, turizma i telekomunikacija.\nNe zna se koliko je novca skupljeno\nNakon mesec dana od početka istraživanja i šetanja od jedne do druge institucije, došli smo na pravu adresu. U Ministarstvu trgovine, turizma i telekomunikacija kažu da ovaj dodatni iznos ima humanitarni karakter i da je kratkoročan, ondosno da se naplaćuje u precizno određenom vremenskom periodu.\n- Kako bi se poboljšala situacija u određenim oblastima, Vlada prikuplja novac kroz te uredbe kojima se utvrđuje da su građani obavezni da plate posebni, dodatni iznos preko cene nekih drugih proizvoda na tržištu, kao što su, na primer, karte za autobus - objašnjavaju u ministartvu.\nTako je Tanjina karta (s početka teksta) naplaćena u periodu obeležavanja Dečje nedelje. U okviru nje je Vlada donela Uredbu o utvrđivanju posebnih iznosa koji se plaćaju za vreme trajanja Dečje nedelje. Dakle, naplata se nije odnosila samo na karte kupljene na Beogradskoj autobuskoj stanici - na svaku prodatu kartu u železničkom, vodnom, vazdušnom i drumskom saobraćaju naplaćeno je dodatnih 40 dinara. Oni koji su tih dana slali poštu po Srbiji plaćali su dodatnih 10 dinara, posetioci kulturnih manifestacija i sportskih događaja 33, a kupci nosača zvuka i video kaseta 20.\nNa pitanje koliko je takvih uredbi doneto tokom proteklih godina, kao i koliko je novca prikupljeno na taj način nismo mogli da saznamo. Iz Ministarstva su nam rekli da oni nemaju taj podatak, jer ne postoji baza uredbi koje se odnose na prikupljanje ovih sredstava.\nJedini način da saznamo broj tih uredbi jeste pretraga među stotinama akata koje Vlada donosi svake godine. Međutim, tako ne bismo saznali koliko je novca prikupljeno, a oni koji imaju taj podatak bi za njihovo ustupanje od nas zahtevali informacija o brojevima računa, kojima nemamo pristup.\nNAJHRABRIJI BRAT I SESTRA U SRBIJI Minja (12) i\nKese ponovo poskupele: Evo koliko sada koštaju\nOD DANAS VIŠE NE RADIM! Euforija oko LOTO


Kurti: Nelegalne strukture na Kosovu pokušavaju da organizuju izbore 3. aprila\nPremijer Kosova Aljbin Kurti je u pismu šefu kancelarije EU na Kosovu Tomašu Šunjogu ocenio da je žalosno da dok Kosovo radi sa EU i zemljama Kvinte na pronalaženju prihvatljivog rešenja "između dve vlade" za organizovanje srpskih izbora na Kosovu, nelegalne strukture Srbije pokušavaju da organizuju izbore na Kosovu kao da njena Vlada ne postoji. U pismu Kurti ocenjuje da Beograd u svom zahtevu ni ne pominje Vladu Kosova, već je naziva "relevantnim organom vlasti Kosova".\nPrema njegovim rečima „ilegalne strukture Srbije na Kosovu to rade uz sredstva i podršku Beograda“.\n„Verovatno zbog toga pokušavaju da se izbori ‘održe’, umesto da se traži njihovo održavanje, uzimajući zdravo za gotovo nadležnost Beograda da odlučuje o teritoriji Kosova“, kaže se između ostalog u pismu kosovskog premijera.\nKurti je naglasio da Beograd u svom zahtevu koristi termin „birači sa pravom glasa“ umesto „birači u inostranstvu“.\nIstakao je da je "važno da ovaj napor Srbije ne legitimišu ni vlasti EU ni OEBS".\nKurti je rekao i da se "Beograd u mnogim aspektima pokazuje destruktivnim", za šta je kao primer naveo "nesprovođenje nekih sporazuma, kao i odbijanje Srbije da uvede sankcije Ruskoj Federaciji".\n"Ja ne suspendujem sudije, Vučić to možda radi"\nOn je odgovarajući na optužbe predsednika Srbije Aleksandra Vučića da je po njegovom nalogu suspendovana predsednica Osnovnog suda u Mitrovici Ljiljana Stevanović, poručio da on ne smenjuje sudije, ali da možda "predsednik Srbije suspenduje i smenjuje sudije i tužioce".\n"Nisam ni predsednik ni član Sudskog saveta Kosova. Pravosudje je nezavisno od Vlade. Možda u Srbiji predsednik suspenduje i smenjuje sudije i tužioce. To se ne dešava na Kosovu ni sa sudijom Stevanović. Mi smo najdemokratskija zemlja od šest zemalja Zapadnog Balkana, potpuno povezana sa EU i NATO-om", napisao je Kurti.\nSudski savet Kosova je danas, odgovarajući na optužbe Vučića, ponovio da odluku o suspenziji predsednice Stevanović nije doneo pod pritiskom ili uticajem politike.


Ministarstva blokiraju dodjelu sredstava za projekte NVO - PV Informer Ministarstva blokiraju dodjelu sredstava za projekte NVO - PV Informer\n2 godine pre 391 pregleda Izvor: rtcg.me\nKoalicija NVO Saradnjom do cilja optužila je nekoliko ministarstava da blokiraju dodjelu sredstava za projekte nevladinih organizacija, saopšteno je iz Koalicije.\nNaime, Koalicija NVO – Saradnjom do cilja uputila je urgenciju premijeru Dušku Markoviću povodom, kako su saopštili, „neodgovornog djelovanja nekoliko ministarstava u Vladi koja onemogućavaju adekvatnu primjenu Zakona o izmjenama i dopunama Zakona o nevladinim organizacijama (NVO) i blokiraju procese dodjele sredstava za projekte NVO u tekućoj godini“.\n„Konkretno, Ministarstvo za ljudska i manjinska prava, Ministarstvo pravde, Ministarstvo sporta, Ministarstvo zdravlja, Ministarstvo kulture, Ministarstvo unutrašnjih poslova, Ministarstvo održivog razvoja i turizma i Ministarstvo nauke još uvijek nijesu objavili odluke o dodjeli sredstava za projekte nevladinih organizacija za ovu godinu. U pitanju je ukupno čak 18 neobjavljenih odluka za isto toliko konkursa“, saopštila je Ana Novaković, predsjednica Upravnog odbora Koalicije NVO Saradnjom do cilja.\nOni su pozvali Vladu da se navedena ministarstva obavežu da u hitnom roku objave odluke o dodjeli sredstava za projekte nevladinih organizacija i omoguće realizaciju projekata u brojnim oblastima.\n„Sva pomenuta ministarstva su objavili konkurse za projekte prije nekoliko mjeseci, neka ministarstva prije čak pola godine, a odluke o dodjeli sredstva još nisu objavljene“, podsjetila je Novaković.\nOna očekuje od Markovića da utvrdi odgovornost u ovim resorima i adekvatno se odnesete prema neodgovornom obavljanju posla i direktnom ometanju primjene Zakona o izmjenama i dopunama Zakona o nevladinim organizacijama.


Republika Srpska izdvaja 10 miliona za dovršavanje projekata u sklopu kampusa Univerziteta u Banjaluci, poručeno je nakon sastanka rektora sa srpskim članom Predsjedništva BiH i ministrima u Vladi Srpske.\nRiječ je o nekoliko projekata koji će biti od velikog značaja za univerzitet ali i studente.\n"Najznačajnija kapitalna investicija u okviru Univerziteta u Banjaluci jeste svakako završetak zgrade koja je primarno bila namijenjena Arhitektonsko-građevinsko-geodetskom fakultetu, a sada, reprojektovanjem, namijenjena je svakako AGGF-u ali i Šumarskom fakultetu", kaže Radoslav Gajanin, rektor Univerziteta u Banjaluci.\nDrugi prioritetni projekat je edukativni centar iz oblasti predškolskog obrazovanja, a među najvažnijim projektima je i dovršavanje pozorišne scene koja se nalazi u okviru četvrtog paviljona studentskog doma. Na godišnjem nivou, Srpska odvaja oko 97 miliona maraka za svoja dva javna univerziteta, istakao je Dodik.\n"Naravno, svjesni smo potrebe da se ovdje završavaju i saobraćajnice, i spomen-hram, ali to je nešto što ćemo ostaviti za kasnije. Saobraćajnice ćemo pokušati u jednom dijelu ove godine da završimo, već je jedan dio te trase završen, sa savremenom rasvjetom koju je uradio Grad Banja Luka", rekao je Milorad Dodik, srpski član Predsjedništva BiH.\nPosjeta kampusu i najavljene investicije dovoljno govore o tome koliko vodimo računa o sistemu visokog obrazovanja - poručio je Srđan Rajčević. On je dodao da je ulaganje u visoko obrazovanje, ulaganje u budućnost.\n"Vi znate da smo mi 2019/20. godine krenuli u reformu visokog obrazovanja, i svjesni smo da su na tom putu reforme potrebne i određene logističke pretpostavke da se urade, i mi smo danas svjedočili rezultatu ovog sastanka", kaže Srđan Rajčević, ministar za naučnotehnološki razvoj, visoko obrazovanje i informaciono društvo Republike Srpske.\nU planu je takođe izgradnja objekata na Paprikovcu, u sklopu Univerzitetskog kliničkog centra. Tamo bi trebalo da se smjesti Medicinski fakultet, kao i srednja medicinska škola.\nUniverzitet u Hajdelbergu objavio priču o doktoru Peđi Кovačeviću


BEBAC PREMIJERKI: Pozdravljamo prve izmene Zakona o finansijskoj podršci porodici - Bebac.com\nBEBAC PREMIJERKI: Pozdravljamo prve izmene Zakona o finansijskoj podršci porodici\n04.06.2021. / Izvor: Bebac.com\nUsvojene su prve izmene Zakona o finansijskoj podršci porodici, koje će ispraviti veliku nepravdu prema roditeljima\nZakon o finansijskoj podršci porodici sa decom od početka same primene, sada već davne 2018. godine, ugrozio je egzistenciju brojnih porodica u Srbiji, kao što smo Vam to i na našem prvom sastanku iste godine najavili. Skrenuli smo pažnju u više navrata na sve sporne odredbe ovog Zakona, na neustavnost pojedinih odredbi, kao i na kršenje Međunarodne konvencije o zaštiti materinstva.\nŽelimo ovom prilikom da pozdravimo prve izmene Zakona koje su donete i koje će ispraviti nepravdu većem broju roditelja u Srbiji. Znamo da bez Vaše pomoći i zajedničke saradnje ne bi ni sada nakon toliko vremena uspeli da dođemo do prvih važnih izmena. Od početka primene izmenjenog Zakona više nijedna mama u Srbiji neće dobiti naknadu manju od minimuma, što je velika i važna stvar, posebno za majke koje su se ostvarile u ulozi roditelja iz radnog odnosa, a nisu imale 18 meseci vezanog radnog staža. I dalje smatramo da je ovaj perod od 18 meseci dugačak i suprotan Konvenciji o zaštiti materinstva, te očekujemo da se u novim promenama i ova stavka izmeni i da se obračunski period skrati na 12 meseci, kako je i bilo u prethodnom zakonskom rešenju.\nIzmene će ispraviti veliku nepravdu prema roditeljima dece sa smetnjama u razvoju i mamama koje su poljoprivredne osiguranice, a Zakonom su bile diskriminisane. Posebno pozdravljamo i to što ste imali sluha za problem žena koje zarađuju više od tri prosečne zarade, pa će nove izmene Zakona vratiti gornji limit na pet prosečnih plata, umesto sadašnje tri, o čemu smo razgovarali i na poslednjem zajedničkom sastanku u aprilu ove godine.\nUSPELI SMO: Usvojene prve izmene Zakona o finansijskoj podršci porodici >>\nImamo i Vaše čvrsto obećanje da ćete u narednom periodu pronaći rešenje za mame preduzetnice, posebno uzevši u obzir to da je vlada naše zemlje usmerena na podsticanje preduzetništva. Mame preduzetnice neopravdano su svrstane u kategoriju žena koje imaju pravo na ostale naknade po osnovu rođenja deteta, a ne na naknadu svoje zarade, čime su stavljene u lošiji položaju u odnosu na mame koje su u radnom odnosu.\nOčekujemo da u nastavku saradnje i dijaloga rešimo i ostala pitanja roditelja, pre svega i dalje velikog kašnjenja naknada zarada na trudničkom bolovanju.\nPozdravljamo Vaše zalaganje za roditelje koje je dovelo do prvih konkretnih izmena koje su u interesu roditeljstva u Srbiji!\nRoditeljstvo je uvek na prvom mestu\nPogledajte emotivan video razvoja prevremeno rođene bebe (VIDEO)\nUSPELI SMO: Usvojene prve izmene Zakona o finansijskoj podršci porodici\nA sta se desava sa nama koje smo vec na porodiljskom odsustvu i primamo par hiljada mesecno?\nOd kada ovo stupa na snagu? Hvala


Press Online :: Ostali sportovi :: JOHANSON KRITIKOVAO PLATINIJA\nJOHANSON KRITIKOVAO PLATINIJA\nPredsednik Evropske fudbalske unije (UEFA) Lenart Johanson kritikovao je danas program svog protivkandidata Mišela Platinija i izrazio uverenje da će bez većih problema dobiti još jedan mandat, prenose francuski mediji.\n"Pročitao sam Platinijev program i jedino što mogu da kažem je da nisam video mnogo toga novog. Najjednostavnije rečeno, u njemu nema ništa što bi zavređivalo veću pažnju", rekao je Johanson.\nJohanson (77) je odbacio i Platinijev predlog za reformu Lige šampiona koja predviđa da iz jedne države u tom takmičenju mogu da igraju najviše tri tima.\n"Ideja da se malima da šansa sama po sebi nije loša, ali postoje mnogo važniji problemi sa kojima moramo da se uhvatimo u koštac, na primer doping, nasilje na stadionima i rasna diskriminacija", rekao je predsednik UEFA.\nPredsednički izbori biće održani na kongresu UEFA u Dizeldorfu 26. januara, a uprkos uverenosti sadašnjeg prvog čoveka da će lako pobediti, predviđa se da će glasanje biti prilično neizvesno.\nJohanson se na čelu UEFA nalazi već 16 godina i početkom godine je izjavio da se više neće kandidovati, ali se premislio neposredno nakon što je Platini odlučio da se uključi u trku za predsednika.\n"Nemam razloga da krijem da sam optimista. Verujem u ono što su mu ljudi obećali i zbog toga kažem da ću lako pobediti. Ako se, međutim, to nekim slučajem ne dogodi, čestitaću pobedniku i časno ću se povući", rekao je Johanson.


24-01-2020 22:03 Izdvojeno Srbija Društvo\nNajviše laži je izrečeno na račun opozicije i njihovih lidera, dok se u isključivo pozitivnom svetlu predstavljao Aleksandar Vučić.\n„Riznica” laži je tokom cele godine bila i spoljna politika - pohvalno se pisalo o Rusiji i saradnji sa njom, dok su dežurni neprijatelji, kao i uvek, bili Albanci, lideri lažne države Kosovo i NATO. Najave specijalnih ratova protiv Vučića, udari na njega, lažne tvrdnje o špijunskim aferama i aferi Krušik, takođe su bile dominantne teme.\nIsto tako je ovaj tabloid tvrdio da je ministar spoljnih poslova Rusije Sergej Lavrov poručio kako će „Srbi i Rusi braniti Kosovo”, ali Lavrov to nikada nije rekao. Takođe su manipulativno interpretirali i analizu objavljenu na sajtu Dojče Velea o poseti novog Trampovog izaslanika za pregovore Beograda i Prištine, tvrdeći da DV navodi da „Tramp sprema podelu Kosova”. Ovo, međutim, nije imalo nikakvog utemeljenja u tekstu nemačkog portala.\nNakon što je u julu prošle godine KRIK objavio otkriće da brat ministra Siniše Malog, Predrag, već nekoliko godina koristi stan i automobil kompanije Milenijum tim, Srpski telegraf krenuo je u kampanju protiv KRIK-a, tvrdeći da je novinar pratio suprugu i maloletno dete Predraga Malog. Kasnije će se ispostaviti da su to bile laži.\nKurir je početkom prošlegodine kupio Igor Žeželj koji je, kako piše BIRN, pored dugogodišnjeg iskustva u medijskom sektoru u javnosti poznat i iz perioda kada je bio na čelu KK Crvena zvezda i generalni menadžer FK Crvena Zvezda. Od februara 2019. je, kako navode, Žeželj vlasnik i internet portala Mondo posredstvom nekoliko firmi, čiji je on krajnji vlasnik. Mondo je prethodno pripadao državnom Telekomu.


Palmer: Beograd i Priština treba da se vrate pregovorima\nBeograd i Priština treba da se vrate za pregovarački sto i razgovorima reše preostala pitanja, izjavio je za Glas Amerike Metju Palmer, zamenik pomoćnika američkog državnog sekretara za Evroaziju.\nOn je ponovio da Srbija ima punu podršku SAD u svom cilju da se pridruži Evropskoj uniji, ali i ukazao da je potrebno još raditi na demokratizaciji srpskog društva.\nPovodom najava kosovske vlade da će pokrenuti tužbu protiv Srbije za genocid, Palmer je rekao da na Zapadnom Balkanu uvek ima mnogo užarene retorike, i da je to je dugo pozadina za dijalog.\nOn je dodao da je veoma važno da se predsednik Vučić i premijer Kurti vrate za pregovarački sto i vode dijalog o svim tim pitanjima.\nDobro se razume koja pitanja treba da se reše kroz proces dijaloga. Taj proces dobro i kompetentno vodi Miroslav Lajčak, uz podršku SAD. Važno je da se dve strane vrate dijalogu, razmotre pitanja na stolu, reše ih, i krenu ka sporazumu o punoj normalizaciji odnosa, koji bi, optimalno, bio zasnovan na međusobnom priznanju, poručio je.\nNa pitanje šta ova administracija planira konkretno da uradi da pokrene dijalog, Palmer je rekao da će raditi u tesnom partnerstvu sa Miroslavom Lajčakom.\nOn je ukazao na činjenicu da su redovno u kontaktu sa političkim liderima u Beogradu i Prištini, da pozivaju dve strane da razgovaraju, rade na podršci primeni dogovora koji su postignuti kroz dijalog, i na svim nivoima naglašavaju vrednost normalizacije odnosa i za Srbiju i Kosovo.\n- To je put ka evropskoj budućnosti kojoj obe zemlje teže - kaže Palmer.\nUpitan da li veruje da je predsednik Srbije Vučić iskren u nameri da Srbija uđe u EU, Palmer je kazao da misli da je predsednik Vučić apsolutan ozbiljan u toj nameri i da bi voleo da vidi kako Srbija napreduje na evropskom putu i postaje punopravna članica Unije.\n- To je njegova vizija srpske buducnosti, to je vizija i srpske javnosti, u većoj meri, i tako SAD vide budućnost Srbije. Tesno sarađujemo sa Srbijom kao partnerom i prijateljem da pomognemo u sprovođenju neophodnih promena - poručio je.\nDijalog sa Kosovom je, kako kaže, deo toga, jer bi normalizacija odnosa otvorila prostor Srbiji da napreduje na evropskom putu, ali ostaje još mnogo posla na demokratizaciji i slobodi medija.\n- Dodaje da svakako ostaje još mnogo toga što treba da se uradi, u vladavini prava i slobodi medija. Ipak, SAD su spremne da sarađuju sa vladom Srbije kao i sa opozicijom i civilnim društvom u ostvarivanju tih reformi jer je to ključni deo naše zajedničke vizije evropske Srbije - zaključuje Metju Palmer.\n"KURTI JE IZGUBIO POLITIČKE POENE" Drecun: Priština će preko tablica probati da nametne priznanje\nUSAID obeležava nedelju medijske pismenosti: Za novu stvarnost, nova pismenost za sve


Stan na dan Beograd: 2014\nApartmani u Beogradu izdavanje luksuznih i udobnih apartmana\nWhere to find fun in Belgrade\nBeograd na vodi - misljenje naucnika i strucnjaka\nMi smo grupa od 50 naučnika i stručnjaka za urbani razvoj i planiranje iz raznih delova sveta, koja je posetila Beograd povodom 24. godišnje konferencije naše Međunarodne mreže za urbano istraživanje i akciju (INURA). Imamo bogato iskustvo u radu na projektima razvoja priobalja u gradovima poput Londona, Amsterdama, Hamburga, Barselone, Bostona, Njujorka, Toronta, Vankuvera, Hong Konga, Sidneja i Melburna.\nVeoma smo impresionirani jedinstvenim kvalitetima Beograda, a posebno kompaktnošću i raznolikošću njegovih gradskih prostora. Veza grada sa vodom mogla bi se obogatiti pažljivim razvojem oblasti između centra i reke Save. Jasno nam je da je projekat “Beograd na vodi” inicijativa koja vodi upravo ka ostvarenju te veze i pozdravljamo tu težnju. Međutim, videli smo i proučili planove i osećamo potrebu da prenesemo našu ozbiljnu zabrinutost povodom samog predloga projekta.\n„Beograd na vodi”, kako je trenutno osmišljen, nosi izuzetno visoke rizike. Pre svega, mega projekti su uvek osetljivi na fluktuacije tržišta. Poveravanje čitavog projekta jednom investitoru samo povećava taj rizik: ukoliko kompanija postane finansijski neodrživa, Beogradu će ostati nedovršeni razvoj na ovoj centralnoj lokaciji. Uključivanjem većeg broja investitora mogao bi se barem ublažiti ovaj rizik.\nI sama očekivanja u vezi sa potencijalnim investitorom Eagle Hills su nerealna. Predlog projekta predviđa izgradnju dvesta novih zgrada, ali je ekonomski kontekst takav da samo oni objekti koji spadaju u tzv. “prvu A fazu“ projekta imaju izgleda da eventualno budu izgrađeni: dve stambene zgrade, dva hotela, kula-oblakoder i „najveći tržni centar na Balkanu”. Ovakav pristup ne može biti opravdan sve dok je suviše velika verovatnoća da će ove strukture ostati neprodate i izolovane na raščišćenom terenu, nedostupne javnosti sve dok se vrednost zemljišta i interesovanje kupaca ne poveća.\nObećanja o ekonomskoj dobiti kroz otvaranje novih radnih mesta na poslovima projektovanja, izgradnje, održavanja i upravljanja traže garancije da će biti korišćeni lokalni resursi i upošljavana lokalna radna snaga, i to uz adekvatnu nadoknadu i uslove rada. Međutim, objekti čija se izgradnja predviđa na priobalju upućuju na to da će se većina ponuđenih radnih mesta zapravo odnositi na kratkoročne, slabo plaćene poslove na građevini i u uslužnim delatnostima. Sadržaj ovog važnog poduhvata mogao bi biti daleko raznovrsniji i pre svega odgovoriti na stvarne potrebe grada i građana.\nZemljište duž Save ima veliku potencijalnu vrednost. Njegovo davanje u dugoročni zakup privatnim kompanijama za malu ili nikakvu nadoknadu doneće malo koristi građanima Beograda. Uz to, dve stotine miliona evra javnih sredstava namenjenih raščišćavanju Savskog amfiteatra predstavljaju verovatno tek mali deo ogromnih izdataka na teret države koji prate ovakve projekte. Čini se da postoji mnogo boljih načina da se ova sredstva upotrebe, kao i da se ovo područje iskoristi na način koji bi bio prikladan ekonomskom, društvenom i ekološkom kontekstu.\nU malo verovatnom slučaju da se predlog projekta zaista i realizuje, aktuelni plan predviđa generički pejzaž ispunjen hladnim i otuđenim poslovnim, stambenim i trgovinskim objektima. Ovakva elitistička formula „mešovite namene” lišena je svake društvene, ekonomske i kulturne raznolikosti. Reč je o stereotipnom, korporativnom modelu koji zanemaruje lokalne potrebe u oblasti stanovanja i rada i nudi vrlo ograničen spektar mogućnosti za proizvodnju i potrošnju.\nNajveće atrakcije koje Beograd pruža neraskidivo su povezane sa njegovim stanovnicima i kulturom. Ljudi su ti koji naseljavaju gradske ulice i kreiraju prostore koji Beograd čine tako prepoznatljivim i punim mogućnosti. Njihovo isključivanje iz procesa planiranja i projektovanja gradskog priobalja ne samo da je nepravedno – i stoga opasno – već se njime propušta i idealna prilika da se uposle i iskoriste najvitalniji resursi grada.\nPredstavljeni predlog, čini se, zanemaruje delikatnu ekološku ravnotežu savskog priobalja. U vremenu ozbiljnih klimatskih promena, u području koje je ionako sklono poplavama, nema mnogo smisla graditi duž obala reke, a da prethodno nije pažljivo ispitana pripremljenost i prilagodljivost terena za slučaj povećanja vodostaja.\nU prošlosti se već dešavalo da se izgradnjom na priobalju uništi lokalna ekologija, istisne lokalno stanovništvo, a otvoreni javni prostori učine nedostupnima. Tehnologije za prilagođavanje klimatskim promenama i pristupi rešavanju problema negativnog uticaja razvoja priobalja na životnu sredinu ubrzano se razvijaju. Ovo bi mogla biti prilika da Beograd primeni nov i uzbudljiv pristup u planiranju razvoja svojih obala.\nMeđunarodna praksa i standardi kojima se nastoji obezbediti što bolja i šira iskorišćenost gradskog priobalja, iz dana u dan se usavršava. Finansijski aranžmani namenjeni izgradnji evoluiraju u smeru mehanizama koji štite javni interes i obezbeđuju da se zarada ostvarena od upotrebe javne infrastrukture vraća u gradski budžet. Ta javna sredstva se potom koriste kako bi se osigurao veći stepen koristi za lokalnu zajednicu.\nLokalne samouprave danas koriste sofisticirane metode urbanističkog planiranja, koje podrazumevaju i pažljivo usitnjavanje zemljiša i njegovu prodaju ili davanje u zakup većem broju investitora – od velikih kompanija, do malih preduzetnika i lokalnih zajednica. Na ovaj način podstiču se inovativni lokalni i okruženju primereniji arhitektonski stilovi u planiranju velikih projekata i osigurava raznolikost u formi i upotrebi izgrađenih objekata. Takav pristup za uzvrat omogućava da se unutar šireg, globalizovanijeg konteksta ostvare mogućnosti za razvoj na lokalnom nivou.\nParticipativni pristupi planiranju se unapređuju i usavršavaju kako bi garantovali bolje ishode. Uz angažovanje lokalnih zajednica i znanja, rezultati projekta su ne samo značajno poboljšani već ostaju i u lokalnom vlasništvu, što čitavom procesu daje dodatni legitimitet. Takav pristup bi i razvoj beogradskog priobalja učinio plodnijim.\nUkoliko Srbija želi da poboljša svoj ekonomski položaj kroz izgradnju Beograda, ona mora obezbediti adekvatnu procenu vredne lokacije i lokalnih potreba. Ako nacija želi da pozove svet u svoje kulturno i društveno središte, ona mora učiniti više od planiranja uobičajenog razvoja lišenog svake posebnosti karakteristične za Beograd.\nUmesto pravljenja stereotipnog projekta sa nejasnim biznis planom (gde su obaveze države u ovom trenutku daleko veće od obaveza koje je preuzeo investitor), ovaj poduhvat bi trebalo realizovati korak po korak, uz primenu najviših lokalnih urbanističkih standarda i uz najveću moguću transparentnost. Projekat mora uzeti u obzir lokalne ekonomske prilike, postojeće urbano tkivo i upotrebu ove centralne gradske zone. On mora obezbetiti učešće lokalnog stanovništva i prepoznati potrebu za ekološkom obnovom i održivošću, i ne sme pokleknuti pred očekivanjima korporativnog urbanizma, koji sa podjednakim prezirom odbacuju i urbanisti i građani širom sveta.\nUkoliko “Beograd na vodi” teži postizanju održivog uspeha, on mora projektovati potrebe i težnje grada na globalnu pozornicu, a ne pretvarati jednu od najvrednijih gradskih lokacija u produžetak bezimenog globalnog preduzeća.\nKorist mora biti na strani Beograda. Želimo vam sve najbolje.\nMeđunarodna mreža za urbano istraživanje i akciju, jul 2014.\nОбјавио Predrag Petrovic у 02:47 Нема коментара:\nОзнаке: Arhitektura Beograda, Beograd, Beograd na vodi\nNemacki jezik za pocetnike skola DEUTSCHPUNKT: Predavaci u skoli DEUTSCHPUNKT\nNemacki jezik za pocetnike skola DEUTSCHPUNKT: Predavaci u skoli DEUTSCHPUNKT: Zovem se Dunja Špiler i 2010. godine sam završila nemački jezik i književnost na Filološkom fakultetu u Beogradu. Od 2008 držim raz...\nОбјавио Predrag Petrovic у 01:52 Нема коментара:\nNemacki jezik za pocetnike skola DEUTSCHPUNKT: Pre...


Bošnjačka stranka osuđuje incidente u Beranama\nПочетнаNovoBošnjačka stranka osuđuje incidente u Beranama\nBošnjačka stranka (BS) snažno osuđuje jučerašnje prijetnje i uvrede i uništavanje imovine delegacije fudbalskog kluba iz Plava, tokom utakmice Jezero-Budućnost, koja je odigrana u Beranama, saopšteno je iz Bošnjačke stranke.\n“Sa žaljenjem konstatujemo da ovakvi slučajevi, kada se otvoreno vrijeđaju pripadnici manjinskih naroda u Crnoj Gori i kada im se upućuju pogrdni nazivi, ponavljaju se s vremena na vrijeme. Zabrinjava činjenica da se nakon nemilih scena iz Pljevalja od prošlog mjeseca, kada se Bošnjacima prijetilo novom Srebrenicom, sada se u Beranama, gdje takođe vjekovima žive Bošnjaci, čuju poruke „Turci-selite se“”, navodi se u saopštenju.\nVećinska Crna Gora, kako su rekli, danas je s pravom uplašena, ali i razočarana, jer i dalje ima onih koji ne poštuju osnovna ljudska prava.\n“Država i građani ne smiju zatvarati oči pred ovakvim primjerima nacional-šovinizma, koji predstavljaju najveću opasnost ne samo kod nas već i cijelom regionu. Pozivamo nadležne institucije da u što kraćem vremenu otkriju i pricesuiraju sve počinioce i nalogodavce ovih gnusnih djela, a sve građane Crne Gore na jedinstvo u pravcu borbe protiv svih vidova kleronacionalističkih ideologija”, dodaje se u saopštennju Bošnjačke stranke.\nOni su poručili i da je bošnjački narod dio društvenog i državotorog bića Crne Gore, istorijski utemeljen, te da ih poruke i zastrašivanja neće pomjeriti sa vjekovnih prostora, niti će poremetiti njihov odnos prema komšijama i opredjeljenost za multietničko društvo.


Skulpture Vangeči Mutu na fasadi Meta pet meseci duže\nTanjug 8. novembra 2019. 11:32\nNJUJORK – Najveći američki muzej i treći po veličini u svetu Metropoliten odlučio je da četiri metalne skulpture umetnice Vangeči Mutu, koje trenutno krase fasadu muzeja, budu izložene pet meseci duže nego što je planirano.\nUmesto da uskoro budu uklonjene, skulpture koje nose jedinstveno ime „Nove će nas osloboditi“, ostaće u nišama na fasadi do 8. juna 2020. godine.\nMuzej je saopštio da je komisija koja odlučuje koje će skulpture iz muzejskih kolekcija privremeno biti izložene na fasadi, odlučila da zbog velikog interesovanja za skupture tamnopute umetnice „prezime“ na njegovoj fasadi.\nVangeči Mutu (Wangeći Muttu) se rodila u Keniji, ali se školovala i sada živi u Njujorku već 20 godina.\nOna se pored slikanja bavi izradom skulptura od metala i izvodi performanse.\n„Duboko snažne skulpture Vangeči Mutu spajaju umetnost prošlosti sa perspektivom budućnosti“, izjavio je jedan od članova komisije, koji je podvukao da su njeni radovi, o kojima se vode polemike i publika se okuplja oko njih otkako su izloženi, veoma originalni.\nDirektor Metropolitena Maks Holejn je izjavio da je veoma srećan što će te skulpture biti na fasadi i u godini kada će muzej slaviti 150 godina od osnivanja.\nOriginalno je planirano da skulpture budu uklonjene 12. januara.


Ristić: Lobiraću za statut Vojvodine | Autonomija\nRistić: Lobiraću za statut Vojvodine\nRepublički poslanik iz Demokratske stranke Boško Ristić izjavio je za „Dnevnik“ da će u okviru poslaničke grupe „Za ev…\nRepublički poslanik iz Demokratske stranke Boško Ristić izjavio je za „Dnevnik“ da će u okviru poslaničke grupe „Za evropsku Srbiju“ lobirati za podršku vojvođanskom statutu. On je, međutim, napomenuo i da ne može da proceni kakav će biti generalni stav najveće poslaničke grupe o tom pitanju pošto, kako je naveo, „ipak imamao partijsku demokratiju“.\n– Ja ću svakako lobirati za statut Vojvodine, ali trenutno ne mogu da kažem da li ću u okviru svoje poslaničke grupe biti u većini ili u manjini – rekao je Ristić.\nOn je podržao i ideju gradske vlasti u Nišu o formiranju zajedničkog predstavništva tog grada i AP Vojvodine u Briselu, a koja je javnosti saopštena prekjuče, nakon razgovora čelnika Niša i delegacija pokrajinskog i republičkog parlamenta o predlogu statuta APV.\n– Naš je interes da predočimo Evropi naše komparativne prednosti i da to budu vrata za investitore koji bi na taj način prepoznali prednosti grada Niša, ali i vrata koja će nam omogućiti pristup evropskim fondovima za jačanje lokalne infrastrukture – kazao je Ristić.\n– Kad na dnevnom redu bude statut Vojvodine, u Skupštini Srbije će se čuti glasovi i drugih delova Srbije, jer i istočna i centralna Srbija, kao i jug Srbije, već imaju razvijenu svest o tome da je decentralizacija neophodna – ocenio je on.\nDodao je da u njegovom niškom regionu veliki broj građana shvata da centralizovana Srbija stvara ogromne razlike između pojedinih regija, te da je neophodno stvoriti mehanizme kako bi se ojačao „srednji nivo vlasti“, koji bi bio između republičkog i lokalnog. On kaže da je vojvođanski statut u Nišu „toplije“ primljen nego u nekim drugim gradovima Srbije upravo zbog toga što je u ovom regionu razvijenija svest o potrebi regionalnog organizovanja.\n– Još 1996. godine imali smo veliki antagonizam između lokalne i republičke vlasti, i kad smo stvorili Asocijaciju slobodnih i nezavisnih gradova i opština, ideja decentralizacije, koja je tad bila način otpora autoritarnom režimu u Beogradu, ovde u niškom regionu se ukorenila – navodi Ristić.\nOn, međutim, kaže da još uvek nije zrelo da bi se povlačili konkretni potezi koji bi vodili ka formiranju niškog regiona, ali napominje da „ljudi osećaju da postoji potreba da se na tom planu nešto uradi“.\n– Ovde se ne radi o bilo kakvom protivljenju Beogradu, već o otporu beogradizaciji Srbije. Nama je Beograd potreban kao partner u ostvarivanju srednjeg nivoa vlasti, koji bi imao kapacitet da nosi regionalne planove razvoja, vodi regionalne fondove za iskorenjivanje siromaštva… – istakao je Ristić.\nPo njegovim rečima, iako Ustav Srbije garantuje svim građanima pravo na pokrajinsku autonomiju, potrebno je zakonima o teritorijalnoj organizaciji i regionalnom razvoju utvrditi mehanizme i uslove za uspostavljanje novih pokrajina. Ristić, međutim, veruje da bi najbolje rešenje bilo da se ovo pitanje uredi posebnim zakonom o formiranju novih autonomnih pokrajina. On je izrazio nezadovoljstvo aktuelnim nacrtom zakona o regionalnom razvoju, koji je u javnoj raspravi, ocenivši da taj tekst sadrži „prikrivenu centralističku formu“.\n– U Srbiji, nažalost, još uvek postoji strah od decentralizacije, pošto mnogi u tome vide opasnost od separatizma, a ne preduslov dalje demokratizacije zemlje – ocenio je.\nRistić kaže da će Niš ipak insistirati na stvaranja srednjeg nivoa vlasti, „jer je to ključno za ubrzani razvoj svih delova Srbije“. Dodao je da bez sistemskih promena na tom planu, regije u Srbiji nemaju mehanizme da preuzmu odgovornost za sopstveni razvoj, već im preostaje samo da vode „zavičajnu politiku“.\nNa pitanje računa li u tom pogledu i na podršku Demokratske stranke koja je vodeći akter vlasti, on je kazao da je „stvaranje političke volje za decentralizaciju Srbije još uvek u toku“, ali i da je sve više pristalica ove ideje, dok o modelu njene realizacije ipak „još nema jasnih vizija“.\n– O modelima decentralizacije se samo priča, doduše, još uvek stidljivo. A tom temom se u dovoljnoj meri ne bave ni političke stranke, ni mediji, ni stručna javnost – zaključio je Ristić.


Zašto imaš problem sa koncentracijom? – UNSS\nZašto imaš problem sa koncentracijom?\nPostoje mnogo uzroka padanja koncentracije, od prevelikog stresa, obaveza, pa do depresije. Ukoliko misliš da samo ti imaš problem da se fokusiraš, to nije slučaj! Problem koncentracije je veoma učestal kod svih uzrasta, da li je to dečiji, tinejdžerski ili penzionerski.\nTrenutno, najveći stres imaju srednjoškolci tokom pandemije. Kada smo već kod pandemije, ona je u ogromnim količinama povećala nivo stresa koje tinejdžeri iskušavaju, a kao što smo već svesni, stres dovodi do gubljena koncentracije.\nPravo pitanje je kako da rešiš taj problem? To je veoma lako i teško pitanje u isto vreme, s obzirom da postoje mnogo načina na koji mogu da se reše ti problemi i to zavisi od osobe do osobe. Možda na problem koncentracije treba da gledamo kao na neki matematički problem, iako bi verovatno i taj dodatni zadatak sa zvezdicom na pismenom iz matematike lakše rešili.\nNeki od načina na koje možeš popraviti koncentraciju su sledeći:\nSpavanje i količina sna koje dobijamo tokom noći određuju naše mentalno i fizičko stanje tog dana. Idealan broj sati sna jeste nekih 6-8 sati, ali to varira od osobe do osobe, tako da je na tebi da pronađeš svoj savršen broj sati.\n2. Ostavi telefon\nUkoliko učiš, ili radiš nešto bitno, potrebno je da ostaviš telefon, s obzirom na to da će ti on odvlačiti pažnju i ti nećeš moći da se fokusiraš na to što radiš\n3. Pravi pauze\nTokom učenja i rada, veoma je bitno da praviš pauze, kako bi otišao da popiješ vodu, ili da pojedeš neku čokoladicu, koja bi ti vratila energiju. Neko idealno vreme jeste 30 minuta učenja pa 15 minuta pauze.\n4. Napravi plan aktivnosti\nPonekad, vizuelni prikaz obaveza stimuliše ljudski mozak da radi, odnosno podstiče mu koncentraciju. Zbog toga, napravi To Do listu koja će ti stajati na vidljivom mestu i ispiši sve svoje obaveze i planove u toku nedelje.\nSamim tim što si stigao do ovde i čitaš ovu rečenicu, dokaz je da si već na dobrom putu i da se tvoja koncentracija poboljšava, pa onda uzmi malo vremena i ove predloge u tekstu implementiraj.


Povećan broj birača u Srebrenici iako je smanjen broj stanovnika - Glas Srpske\nSrna 21.10.2020 10:18\nSREBRENICA - Prema tvrdnji zvaničnika u Srebrenici, stvarni broj stanovnika u ovoj opštini godinama se smanjuje, ali broj birača u ovoj lokalnoj zajednici od izbora do izbora raste.\n"Apsurdno je, ali je između izbora 2016. godine i predstojećih lokalnih izbora broj srebreničkih birača porastao za 831, odnosno sa 13.768 na 14.599 birača", rekla je Srni predsjednik Opštinske izborne komisije Ljiljana Stevanović.\nIzbori u srebreničkoj opštini 15. novembra biće održani na 29 biračkih mjesta od kojih 27 redovnih i po jedno biračko mjesto za glasanje osoba koje su 1991. godine bile na popisu u Srebrenici i za glasanje na nepotvrđenim glasačkim listićima u odsustvu.\nU trci za načelnika opštine su četiri kandidata, od kojih dva nezavisna i dva koja imaju podršku stranačkih koalicija.\nJedan od nezavisnih kandidata je odustao od kandidature, ali će se njegovo ime ipak naći na listiću jer je to kasno učinio.\nZa Skupštinu opštine Srebrenica kandiduje se 25 kandidatskih lista.\nStevanovićeva kaže da birački odbori još nisu kompletirani.\n"Do 1. novembra nam je rok za akreditaciju posmatrača na biračkim mjestima. Očekujem odgovor CIK-a da formiramo mobilni tim za obilazak bolesnih da glasaju kao i kovid tim za glasanje inficiranih virusom korona", pojasnila je Stevanovićeva.


Norwegian - Aviatica\nAviokompanije iz Skandinavije ukinule obavezno nošenje maske tokom domaćih letova.\nNakon povećanja broja putnika u avgustu i uvećane tražnje, Norwegian povećava kapacitete i otvara nove linije u Evropi.\nNorwegian pokazao jasne znake finansijskog oporavka\nNakon što je okončala stečajni postupak i izvršila uspešnu reorganizacija, aviokompanija Norwegian izlazi iz krize.\nNorveška aviokompanija Norwegian uvela mogućnost besplatnog otkazivanja svih vrsta karata do 24 sata nakon kupovine.\nNorveška vlada ipak finansijski pomaže Norwegian\nNorveška vlada je donela odluku da ipak finansijski pomogne aviokompaniju Norwegian nakon što joj se dopao novi plan restruktuiranja prema kome će ova kompanija ukinuti dugolinijski saobraćaj i fokusirati se na domaće i evropske rute.\nNorwegian se vraća na evropsko tržište\nObjavljen plan restruktuiranja Norwegian-a predviđa povratak na evropske linije, a među destinacijama su i Beograd i Priština.\nKatastrofalni rezultati Norwegiana\nNorwegian beleži veoma loše operativne rezultate iz meseca u mesec. Poslednjeg meseca u prošloj godini, ova je kompanija prevezla za 94 posto manje putnika nego u istom mesecu u 2019.\nNorwegian beleži veoma loše rezultate\nNorveška aviokompanija Norwegian objavio je veoma loše operativne rezultate u novembru.\nRegionalni potpredsednik IATA Rafael Švarcman izjavio za portal Aviatica da će mnoge evropske aviokompanije prestati da postoje.


KUĆI IPAK SA TROFEJOM – ODBOJKA VOLLEYBALL\nKUĆI IPAK SA TROFEJOM\nBy access_time7 months pre\nPo završetku Lige nacija, ženska selekcija Srbije bila je, kao i prethodne dve godine, gost u gradu Čangšuu, u proviniciji Jingsu. Naše devojke su odigrale i prijateljski meč sa juniorskom selekcijom Kine koja se sprema za Svetski šampionat na kome će igrati i srpske mlade odbojkašice.\nNa kraju poslednjeg meča, bez obzira što je bio revijalnog karaktera, naše devojke su pobednički pohitale jedna drugoj u zagrljaj. Ostvarile su trijumf posle četiri seta (25:20, 25:10, 22:25, 25:23), gde su u prva dva bile u apsolutnoj dominaciji. Razigrane, opuštene, možda kao što je to trebalo da budu u nekim ranijim utakmicama. Raspoložene u napadu, dobre u bloku, požrtvovane u odbrani, pa je publika sa razlogom brojne njihove poteze nagrađivala aplauzima.. a onda, kao što se dešava sa mladim timovima u sličnim situacijama, usledio pad u igri koji su mlade Kineskinje i ta kako znale da kazne. Malo je nedostajalo da meč uđe i u taj brek, ali su pri kraju četvrtog dela, odličnim servisima srpske odbojkašice najpre stigle prednost domaćina, da bi sa dva as servisa Katarine Lazović, koja je dobila i priznanje za najboljeg pojedinca, ostvarila i toliko očekivanu pobedu.\nInače, ovo je treći revijalni meč nekih od srpskih i kineskih selekcija i sva tri puta je trijumfovao naš tim. Ova pobeda im je donela i pobednički pehar koji je popravio raspoloženje pred povratak kući.\n– Naišla je konačno i ta, ako može da se kaže, solidna igrai prva pobeda. Protivnik jeste bio malo slabiji, ali bilo koja selekcija Kine nikako nije za potcenjivanje. Raduje igra, naročito u prva dva seta, kada je sve funkcionisalo dobro, kada smo sve elemente odradili na odličnom nivou. Kasnije je došlo do pada, koji je opet uslovio određeni stres, pa smo tek u četvrtom setu preokrenuli rezultat i pobedom završili azijsku turneju – ocenio je utakmicu Branko Kovačević.\nBila je ovo prilika da sve devojke, osim lakše povređene Jovane Kocić, provedu na terenu bar po nekoliko poena, da daju svoj doprinos pobedi koju će ovaj mladi tim svakako posebno upamtiti, a Ana Pejičić i da vidi snagu protivnika sa kojim će se možda opet videti uskoro u Meksiku na odmeravanju snaga juniorki.\nPrevious Post Previous Post LIGA NACIJA (M) – PREMOR UZEO DANAK\nSledeća objava Sledeća objava TERZIĆU TITULA VITEZA


Formirana sekcija veterana FK Vojvodina | TV KANAL 9 NOVI SAD\nNaslovna EMISIJE Formirana sekcija veterana FK Vojvodina\nPosle mnogo godina, veterani FK “Vojvodina” zvanično su se okupili 2016. kako bi realizovali ideju koja već dugo postoji u FK “Vojvodina”, kao i među njenim bivšim igračima i funkcionerima – osnivanje Sekcije veterana FK “Vojvodina”.\nOsnivačka skupština Sekcije veterana održana je danas, a izabrani članovi izvršnog odbora su: Stevan Lalošević, Vladimir Višković, Slobodan Jovanović, Milorad Kosanović, Đorđe Vujkov, Miroslav Vukašinović i Vasa Pušibrk, koji je izabran za predsednika Sekcije. Članovi Sekcije su saglasni da sekretar u predstojećem mandatu bude Milan Belić, a blagajnik Cvijan Savković.\n“S obzirom da je to jedna lepa i značajna funkcija, FK “Vojvodina” je jedna značajna institucija, bez obzira što je volonterska funkcij, ali je bitna za klub i mislim da u perspektivi trebalo svi vi koji ste me podržali da mi pomognete koliko ko može da funkcionišemo na pravi način. Niisu samo u pitanju članarine i donacije, sve je to lepo, ali ipak za bilo koju aktivnost treba čovek i da ima finansijskih mogućnosti. To svi znamo”, rekao je Pušibrk.\nOsim izbora novog rukovodstva Sekcije veterana FK “Vojvodina”, na današnjoj sednici je usvojen Pravilnik o radu Sekcije i diskutovalo se o planu i programu rada u 2017. godini.\nVeterani FK “Vojvodina” se godinama okupljaju i druže. Formalnim osnivanjem Sekcije dobiće članske karte i imaće obavezu da plaćaju članarinu. Članovi će po izboru moći da prisustvuju utakmicama veterana ostalih klubova, a u okviru svojih aktivnosti organizovaće posete bolesnim i starim veteranima, učestvovaće u organizaciji turnira, ali i obilaziti Frušku Goru i ostale turističke destinacije, sa ciljem učvršćivanja prijateljstva i druženja.\nPrethodni tekstRagbi je više od igre\nSledeći tekstRaspored sahrana za petak, 19. maj


Sunčev Zrak – Top 5 pesama iz 1990. godine\nOct 31, 2017Jovana GavrilovićAktuelno, Muzika, Show Biz0\nDevedesete mozda nisu bile najbolje godine za one rodjene sredinom dvadesetog veka i kasnije. Medjutim, za generacije koje su tinejdžerske dane i mladost proživele devedesetih, ove godine nisu bile uopšte loše. Možda iz razloga što je sve lako kad si mlad, možda zbog nečeg drugog. U svakom slučaju devedesete su u svetu muzike ostale itekako svelte. Za vas smo izdvoji pet pesama koje su nastale 1990. godine, a za koje možemo, sa pravom, da kažemo da su nagovestile dolazak kvalitetne decenije u svetu muzike.\nOva pesma nastala davne 1990. godine slutila je da će devedeseti biti itekako muzički kvalitetne. Danas kada čujete ovu pesmu deluje kao novitet, pa ne čudi što je još tada pesma dobro prošla kod publike osvojivši brojne nagrade i priznanja. Sudeći po tekstu pesme koji govori o uživanju u tišini i potrebi za istom ovaj hit iz devedesetih biće još dugo aktuelan.\nU moru Madoninih pesamama ova je možda jedna od najpoznatijih. Velika prašina se digla nakon što je pesma izašla, a i danas važi za kontroverznu. Pesma je posebno bila popularna kod gej populacije jer je Madonna već tada važila za gej ikonu.\nVelika Britanija uvek je važila za zemlju kvalitetne muzike, a Pet Shop Boys su do sada i sami postali simbol Ujedinjenog Kraljevstva. Kao i za mnoge druge pesme inspiraciju su pronašli u dogadjajima koji su im se desili. Poslušajte ovu pesmu kada osećate da vam je dosadno, možda vam neki stih objasni zašto ne treba da bude tako.\nMC Humer – you can’t touch this\nOva vesela pesma će uspeti uvek da vam popravi raspoloženje i navede da zaplešete. Iako postoji dosta obrada, originalna pesma je dovoljno autentična da se uvek može uočiti razlika. Tu razigranost na koju navodi pesma primetili su i reditelji filma Čarlijevi andjeli pa se pesma 2003. godine našla u jednom od nastavaka filma.\nSinead O’ Connor – Nothing compare 2 U.\nUopšte ne čudi to što je ova pesma ostala upamćena do danas budući da je tekst napisao poznati muzičar Prince. Iako skraćenice u naslovu deluju kao da je nekome bilo teško da napiše cele reči, zapravo je to bilo na insistiranje autora teksta.\ndevedesete Muzika muzika devedesetih pet shop boys top 5 pesama vogue


Zdravstveni radnici na punktu za vakcinaciju u Belexpo centru u Beogradu, 27. mart 2021.\nKoliko će efekta imati nedavno pokrenuta kampanja za imunizaciju na korona virus jedno je od najvažnijih pitanja u Srbiji nakon što su do pred kraj marta vakcinisani skoro svi građani koji su se prijavili.\nPred državom, stručnjacima, političarima i javnim ličnostima je zadatak da motivišu neodlučne i nepoverljive, a u akciju o važnosti vakcinacije uključile su se i institucije u koje građani tradicionalno imaju veliko poverenje - Srpska pravoslavna crkva (SPC) i Srpska akademija nauka i umetnosti (SANU).\nIgor Avžner, medijski konsultant, rekao je za Radio Slobodna Evropa (RSE) da je važno da se uključe svi društveni faktori.\n„Pozdravljam što se i Crkva ovim povodom ispravno postavila. Mislim da bi svi od uticaja trebalo da pozovu na vakcinaciju, pa i političke stranke svoje simpatizere, jer radi se o bitnom pitanju za sve građane, bez obzira na veroispovest, političke stavove i druge razlike“, naveo je Avžner.\nVakcinisani migranti u Centru za azil kod Beograda\nI vladika SPC u promotivnom spotu\nPored par velikodostojnika SPC koji su proteklih meseci govorili o važnosti vakcinacije, vladika Stefan, koji je i starešina Hrama Svetog Save u Beogradu, pojavio se u promotivnom spotu za imunizaciju na COVID-19.\n„Ja sam se vakcinisao da bih vam služio. Vakcinišite se i vi, pre svega da biste sačuvali svoj život“, poručio je vladika Stefan.\nDokle je vakcinacija protiv COVID-a 19 stigla u Srbiji, koja ima nešto manje od sedam miliona stanovnika, pokazuju brojke. Prema podacima Ministarstva za državnu upravu i lokalnu samoupravu (MDULS), do 25. marta prijavilo se skoro 1,5 milion ljudi.\nApeli iz SANU\n“Mislim da je svima apsolutno jasno da je to nedovoljno ali verujem da će se kroz kampanje taj broj svakako povećavati. A da li će on na kraju biti dovoljan da zaustavimo pandemiju, ne mogu da budem siguran”, kaže za RSE akademik Miodrag Čolić, predsednik Odbora za imunologiju i alergologiju Odeljenja medicinskih nauka SANU.\n'Vakciniši se i ti'\nOd 10. marta na televizijama u Srbiji, kada je Vlada Srbije pokrenula intenzivnu kampanju u pokušaju da motiviše građane da se vakcinišu, emituju se promotivni spotovi sa porukom „Vakciniši se i ti“ u kojima učestvuju uglavnom glumci i druge javne ličnosti.\n„Svedoci smo odlaska mnogih dragih ljudi, kolega, velikih umetnika, zdravstvenih radnika… Vreme je da se najzad obračunamo sa ovom bolešću. Ja mislim da je jedini način da se vakcinišemo. Ja sam to uradila“, govori u jednoj od video poruka glumica Gorica Popović.\nSANU je bila među prvim institucijama u državi koja se oglasila po ovom pitanju jer je još u decembru dala preporuku da se stanovništvo što pre vakciniše, što je učinila i ovih dana.\nAkademik Miodrag Čolić kaže da je poziv ponovljen i zbog aktuelne situacije.\n„Došlo je do blagog usporavanja procesa vakcinacije, uprkos dovoljnim količinama vakcina. Istovremeno pandemija se brže širi i to najpre novim sojevima virusa. Naš stav je da je vakcinacija najsigurniji i najbrži način suzbijanja virusa i sticanja imuniteta“, navodi Čolić.\nOsim direktnih apela javnih ličnosti za vakcinaciju, jedan broj promotivnih spotova u Srbiji odnosi se na opasnosti i načine zaštite od COVID-a 19 u kojima se poziva i na zajedničku odgovornost, hrabrost, istrajnost i brigu o drugima.\nMedijski konsultant Igor Avžner smatra da kampanja mora da bude precizna da bi imala jak efekat.\n„Vlada Srbije i Ministarstvo zdravlja trebalo bi da šalju samo jednu probitačnu poruku koja će motivisati ljude da prime vakcinu. Mislim da je sa profesionalnog aspekta pogrešno ukoliko se to razvodnjava. A setimo se da su poruke na početku bile - mi smo uradili sve, najbolji smo u regionu, ali bi bilo dobro da se vakcinišete“, navodi Avžner.\nSocijalni psiholog Dragan Popadić kaže da kod onih koji ne žele da se vakcinišu preovlađuju sumnja i strah ali da njihov otpor najpre mogu da razbiju naučni autortiteti.\n“Na žalost, kod nas čak ni oni nisu bili jedinstveni. Ovde imate lekare iz državnog Kriznog štaba za borbu protiv korone koji su se pojavljivali na televizijama i direktno govorili protiv vakcinisanja i raznim zaverama. Ljudi to čuju. Znate, čovek koji je oprezan poklanja pažnju i jednoj i drugoj strani”, ističe Popadić.\nKoncerti za vakcinisane\nSredinom marta, u vreme porasta broja zaraženih i preminulih u Srbiji od posledica COVID-a 19, iz političkih struktura stigao je predlog koji favorizuje one koji su primili antikovid cepivo. Goran Vesić, zamenik gradonačelnika Beograda i funkcioner vladajuće Srpske napredne Stranke (SNS) rekao je da su za jun u pripremi dva velika koncerta za koje će besplatne karte moći da dobiju oni koji su vakcinisani.\n„Tako želimo da zahvalimo ljudima koji su se revakcinisali i to nije nikakva diskriminacija“, rekao je Vesić za TV Pink.\nKada će se vakcinisati predsednik države\nPredsednik države Aleksandar Vučić, kako se moglo sabrati iz njegovih nastupa od avgusta do danas, deset puta je najavio da će se vakcinisati kako bi motivisao građane da učine isto ali još to nije učinio. On je 29. marta izjavio da će vakcinu protiv korona virusa primiti sledeće sedmice u jednom od, kako je rekao, manjih mesta u Srbiji.\nDragan Popadić kaže da je reč o čudnom razvoju situacije.\n“On je rekao da će sačekati da se najpre vakcinišu onima kojima je najpotrebnije pa će onda on. To je tako besmisleno objašnjenje da pobuđuje još veću sumnju zbog čega još neće da se vakciniše. Izgleda da fali jedna kampanja koja je namenjena Vučiću, pa bi marketinški stručnjaci mogli da osmisle jednu koja bi, eto, i našeg predsednika nagovorila da se vakciniše”, dodaje Popadić.\nIgor Avžner smatra da bi vakcinacija šefa države bila važan lični čin.\n“Mislim da je on osoba koja bi morala da bude primer. Jer, za mene je poražavajući rezultat da je nešto više od milion građana Srbije vakcinisano, a da su na poslednjim izborima vladajuće stranke sveukupno imale preko dva miliona glasača. Što znači da oni koji su glasali za njih u velikoj meri nisu primili vakcinu”, zaključuje Avžner.\nIako Srbija u regionu prednjači po broju vakcinisanih, i jedna je od vodećih u Evropi, 30 odsto njenih građana verovatno se neće vakcinisati, dok je 16 odsto onih koji to sigurno neće učiniti, pokazalo je istraživanje kompanije Valicon objavljeno sredinom marta. Po toj onlajn anketi iz četiri države regiona, Bosne i Hercegovine, Hrvatske, Slovenije i Srbije, po broju onih koji žele da se vakcinišu prednjači BiH sa 61 odsto.\nKafići i utakmice za vakcinisane u Izraelu\nIzreal, jedna od zemalja koja prednjači po broju imunizovanih na korona viruis, u martu je dozvolio vakcinisanim građanima povratak u restorane, teretane i na utakmice i koncerte.\nU toj državi više od četiri miliona ljudi je revakcinisano pa su ovih dana planetu obišle slike koje pokazuju kako se fudbal u Izraelu igra pred publikom, dok se život odvija skoro normalno na ulicama, u kafićima i klubovima gde mladi igraju uz muziku.\nIzraelski zvaničnici saopštili su da je cilj da se imunizuju svi odrasli građani, a da onima koji se dvoume nude i besplatna pića i obroke.


Međunarodni "Dragan Mance kup 2021" u fudbalu - Dan u Beogradu\nNaslovna » Izlasci » Sport » Međunarodni „Dragan Mance kup 2021“ u fudbalu\n"Dragan Mance kup 2021" u fudbalu (foto: Pixabay)\nAh Neša 14. juni 2021. Sport Postavite komentar\nPeti turnir po redu, iako sportski događaj, pored kulturnih, uvršten je u Stalne manifestacije od značaja za Gradsku opštinu Zemun.\nPobedničkim ekipama biće uručeni pehari Lige šampiona i medalje, a biće nagrađeni i najbolji pojedinci u nekoliko kategorija.\nZa učešće na ovom takmičenju prijavilo se čak 248 ekipa u šest kategorija: u pet za dečake godišta od 2009. do 2013. i prvi put za devojčice do 15 godina.\nPored domaćih iz svih gradova Srbije, u Zemunu će za vreme održavanja turnira boraviti i fudbalske ekipe iz Bugarske, Rumunije, Crne Gore, Bosne i Hercegovine, Makedonije i Mađarske. (danubeogradu.rs)\nTagovideca dragan mance kup fudbal izlasci opština zemun proleće u beogradu sc partizan teleoptik sport zemunelo\nPrethodni Bez struje i bez vode u Beogradu, 14. jun 2021.\nSledeći Akcija suzbijanja komaraca (14. jun 2021)


M. K. 12. juna 2021. 14:34\nUkoliko ste zaboravili da platite ratu kredita, inače noćnu moru svakog čoveka, možda je vreme za lekara, savetuju stručnjaci. Ponavljano propuštanje plaćanja rata kredita ili dospelih troškova na kreditnim karticama moglo bi biti rani pokazatelj prve demencije, godinama pre samog postavljanja dijagnoze, pokazuje nova američka studija.\nU okviru istraživanja, čiji su rezultati objavljeni u časopisu „JAMA“, analizirani su zdravstveni osiguranici, koji žive sami širom Sjedinjenih Američkih Država i praćene su njihove uplate rata kredita i troškova po kreditnim karticama tokom dužeg vremenskog perioda.\nNaučnici su utvrdili da je bila veća verovatnoća da oboleli od Alchajmerove bolesti ili povezanih demencija propuštaju plaćanja i do šest godina pre postavljanja dijagnoze. Istraživanje su vodili naučnici s Univerziteta „Johns Hopkins“ i Sistem federalnih rezervi. Istraživanjem su obuhvatili više od 81.000 zdravstvenih osiguranika tokom 20 godina od 1999. do 2018. godine, prenose mediji.\nČaj od ovog začina topi masti: Pije se samo 5 dana, a…\nOtkriveno zbog čega ljudi umiru od raka: Maligne ćelije se…


Sapna: Stanovi za 18 porodica\nMinistar za ljudska prava i izbjeglice u Savjetu ministara BiH Miloš Lučić prisustvovao je svečanom uručenju ključeva za novoizgrađene stanove za 18 korisničkih porodica.\nVrijednost projekta je više od 1,3 miliona KM. Stambeni objekat izgrađen je po najvišim EU standardima u okviru projekta “Zatvaranje kolektivnih centara i alternativnog smještaja putem osiguranja javnih stambenih rješenja - CEB 2.\nUseljenjem ovog novoizgrađenog objekta, postojeći kolektivni centar u Sapni je zatvoren, a korisnici kolektivnog centra sz konačno nakon 26 godina od završetka ratnih sukoba dobili bolje i kvalitetnije uslove za život što i jeste glavni cilj CEB 2 projekta.\nProjektom CEB 2 planirano je stambeno zbrinjavanje oko 7200 korisnika u BiH iz kolektivnih centara i alternativnih smještaja.\nProjekt CEB 2 se implementira u 45 gradova i opština u BiH zahvaljujući kreditnim sredstvima Razvojne banke Savjeta Evrope namjenjenim za zatvaranje 121 kolektivnog centra i alternativnog smještaja. Planirana je izgradnja ili rekonstrukcija 2465 stanova neprofitnog socijalnog stanovanja u 82 zgrade i objekta. Svi korisnici CEB 2 projekta će novoizgrađene/obnovljene stambene jedinice koristiti po modelu socijalnog neprofitnog stanovanja.\nTokom 2021. godine na području BiH planiran je završetak radova na izgradnji novih zgrada u okviru kojih će biti obezbijeđeno oko 500 stambenih jedinica za isto toliko porodica.


EVROPA KLJUČA Vreli talas na vrhuncu sljedeće nedjelje, temperature do 40 STEPENI – Visegradlive.com\nHome / Vrijeme / EVROPA KLJUČA Vreli talas na vrhuncu sljedeće nedjelje, temperature do 40 STEPENI\n21. Juna 2019.\tVrijeme 133 Views\nPočevši od ponedjeljka, tokom čitave sljedeće nedjelje, sve do vikenda, toplotni talas koji dolazi iz sjeverozapadne Afrike, pogodiće većinu zapadnih evropskih prestonica, a maksimalna dnevna temperatura će se kretati oko 40 stepeni Celzijusa. Razlog tome je evolucija uzroka u trendu koji ide prema omega bloku koji se razvija preko Evrope u toku sljedeće nedjelje sa dva gornja nivoa, jedan će pratiti države na obali Sjevernog okeana, dok će se drugi kretati jugoistočnom Evropom.\nPredviđene temperature će prema riječima stručnjaka, biti više za 12 – 16 stepeni iznad normale za ovaj period juna. Kako je navedeno, temperatura će dostići svoj dnevni maksimum u popodnevnim satima.\nĐorđe Đurić, meteorolog iz Srbije, objasnio je kako će se toplotni talas širiti Evropom, kao i koji će gradovi biti najviše pogođeni veoma visokim temperaturama za ovaj dio godine.\n– Toplotni talas sa sjeverozapadne Afrike premještaće se preko Španije i Portugala i zahvatiće veći dio zapadne i centralne Evrope. Donijeće temperature koje su više za desetak stepeni Celzijusa od prosječnih, zbog čega će u mnogim dijelovima Francuske i Njemačke biti preko 35 stepeni Celzijusa, a ponegdje čak i 40 – rekao je on, dodavši da ovakve pojave nisu neuobičajene za kopneni dio pojedinih dijelova Evrope, kao i da će temperaturni rast osjetiti i žitelji Korzike, kao i oni u južnim i zapadnim dijelovima Italije.\nNa udaru jakog toplotnog talasa biće Španija, Portugal, Njemačka, Francuska, kao i zemlje Beneluksa.\nŠto se tiče omiljenih destinacija Srba za ljetovanje, Grčke, Crne Gore, Turske i Hrvatske, kaže da će temperatura biti u prosjeku za ovo doba godine.\nVrijeme u Srbiji\nDa li će Srbiju pogoditi talas vreline? Prema riječima Đurića, to se neće dogoditi.\n– U Srbiji se ne očekuje toplotni talas kao u pojedinim evropskim gradovima. Početkom sedmice temperatura će biti nekoliko stepeni ispod trideset, dok se rast temperature i vraćanje na iznad tridesetog podeoka, očekuje tek od srijede – rekao je on.\nPrevious U subotu pomjenljivo oblačno sa sunčanim intervalima\nNext Saveti za gajenje ribizle\nU Republici Srpskoj i Federaciji BiH sutra se očekuje sunčano i veoma toplo vrijeme, uz …


U odvratnoj i licemernoj farsi "Evrope koja nema alternativu"(to je modifikacija srborusožderskog "komunizma koji nema alternativu" Mordekaja-Marksa), jednu od najvažnijih uloga igra tzv. ministar spoljnih poslova EU, gospođa Mogerini.\n"Gusenica"je neprikosnoveni lider tzv. jezuitsko-proameričke frakcije unutar vladajuće Demokratske stranke Matea Rencija (to je ona stara KP Italije koja je promenila vise imena, da se Vlasi ne dosete), liberalne frakcije za koju upućeni Enriko Karotenuto tvrdi da je bespogovorni izvršilac naloga kontroverznog biznismena sa švajcarskim pasošem-Karla de Benedetija (zvanog"Inženjer"), jednog od najagresivnijih zakulisnih finansijera sa moćnim vezama i preporukama (član je upravnog odbora Rotšild banke).\nKako nam saopštava Đankarlo Perna, ostaće zauvek zapamćen zabezeknuti izraz lica predsednika Italije, devedesetogodišnjeg Đorđa Napolitana (inače omiljenog Kisindžerovog "komuniste"), na svečanosti prilikom zakletve Mogerinijeve kao ministra spoljnih poslova. Uzrok zaprepašćenja na licu starca svakako nije bio strabizam Federike, već činjenica da je upravo proizveo u šefa diplomatije goluždravu radikalsku levičarku bez neophodnog višedecenijskog iskustva u diplomatskoj službi. Čak je i predsednikov favorit, stara i teško bolesna Ema Bonino, inače ostrašćeni rusomrzac i samouka čedomoriteljka, bila kudikamo bolji izbor...\nParadoksalno, čini se da su jedini uspešni evropski pregovori upravo oni u kojima Federika Mogerini - ne učestvuje. Italijanska štampa je razularena, ugledni Đani Mikalesin iz "Đornala" je apostofira kao "jadnicu","malu šibicarku", "nestručnu i nepostojeću figuru "koja će nam "doći glave", dok ona za bivšeg direktora "L'Avvenire" Mauricija Blondeta jednostavno "patetična".\nŠto se Italije tiče, većina građana je prezire u otadžbini zbog neobjektivnosti i ratnohušačke retorike prema Iranu i Rusiji. Čuven je njen legendarni gaf(jedan od bezbroj)kada je pretila iranskom šefu diplomatije da će napustiti pregovore o nuklearnom programu Irana, dobijajući zauzvrat odgovor od Zarifa "neka se niko ne usudi da preti jednom Irancu!"; a kažu da je odmah odreagovao i uvek odmereni i uglađeni Lavrov sa "ni Rusu takođe!".


Saopštenje predsednika opštine Petrovac na Mlavi 17.03.2020. godine • Poportal\nNABAVKA HRANE ZA STARIJA LICA\nŽelim da obavestim naše starije sugrađane, tačnije sve osobe starije od 65 godina, koje nemaju nikog mlađeg u domaćinstvu ili okruženju ko bi mogao da ih snabdeva osnovnim životnim namirnicama, da će od sutra početi sa radom dežurne ekipe za snabdevanje. Broj telefona za pomoć starijim licima je 012 332-722 i biće dostupan svakog dana u periodu od 09,00 do 17,00 časova. Još jedna jako važna stvar – svi volonteri će imati potpisane i pečatirane identifikacione kartice od nadležnog organa, kako ne bi dolazilo do zloupotreba.\nTakođe, Korisnici Novčane Socijalne Pomoći stariji od 65 godina u samačkim domaćinstvima će blagovremeno biti snabdeveni putem jednokratne pomoći koju finansira lokalna samouprava, u vidu paketa sa osnovnim životnim namirnicama i sredstvima za higijenu, tako da ih molimo da ne izlaze iz svojih kuća.\nKada je reč o lekovima, svi elektronski recepti za ova lica, biće produženi 3 meseca. Ukoliko su recepti istekli, treba se obratiti isključivo putem telefona, izabranom lekaru, koji će vam recept elektronski produžiti. Volonteri će takođe moći da vam preuzimaju i lekove, uz vašu ličnu kartu i zdravstvenu knjižicu.\nKRŠENjE MERA IZOLACIJE\nSvako lice koje dolazi iz zemalja koje su ugrožene korona virusom kao i svako lice koje oseti simptome KOVID-19 virusa, može se obratiti epidemiologu na sledeće brojeve telefona 064 808-44-86 ili 064 864-90-28. Ukoliko nije moguće dobiti epidemiologa, lice se treba obratiti izabranom lekaru isključivo putem telefona, koji će ga uputiti za dalje postupanje. Ukoliko nisu u mogućnosti da kontaktiraju svog izabranog lekara, mogu se javiti u „Stari Dom zdravlja“ u Petrovcu na Mlavi.\nSva saznanja u vezi kršenja mera izolacije, mogu se prijaviti dežurnoj službi policije na telefon 012 331-122.\nSvi najvažniji brojevi telefona kao i najaktuelnije informacije, mogu se naći na sajtu opštine Petrovac na Mlavi kao i na sajtu Ministarstva zdravlja. S obzirom na to da se situacija svakoga dana menja, molim vas da pratite lokalne medije i ove sajtove, kako biste bili u toku.\nBroj telefona za pomoć starijim licima 012 332 722.\nSvako lice koje dolazi iz zemalja koje su ugrožene korona virusom kao i svako lice koje oseti simptome COVID-19 virusa, treba se obratiti epidemiologu na sledeće brojeve telefona 064 8084 486 ili 064 8649 028.


Siniša Mali s direktorkom Svetske banke o "Novoj agendi rasta" - Ekonomija - Dnevni list Danas\nPočetna » Ekonomija » Siniša Mali s direktorkom Svetske banke o „Novoj agendi rasta“\nMinistar finansija Srbije Siniša Mali je danas u Beogradu razgovarao s direktorkom Svetske banke za Zapadni Balkan, Lindom Van Gelder, o „Novoj agendi rasta“, na kojoj radi ta banka, odnosno o prioritetima Srbije za narednih pet godina.\n0Piše: Beta 01. novembra 2019. 17.44\nFoto: BETA//MINISTARSTVO FINANSIJA\nSaglasili su se da je jedan od glavnih prioriteta za narednu godinu, koji je definisan i s Medjunarodnim monetarnim fondom (MMF), povećavanje efikasnosti javnih preduzeća u Srbiji, čemu treba pristupiti na strateški način.\nSvetska banka sastavlja petogodišnji plan (2020-2024.) kojim će biti utvrdjeni ciljevi i okvir za podršku Srbiji, a objaviće i „Novu agendu rasta“ za Srbiju kojom će ukazati na potencijalne izvore rasta po sektorima.\nGovoreći o prirotetima za narednih pet godina, Mali je istakao da su najvažniji obrazovanje – kako bi Srbija imala obrazovanu i kvalifikovanu radnu snagu, digitalizacija i razvoj IT sektora.\nMali i Van Gelder su medju prioritete svrstali i razvoj tržišta kapitala koje, rekao je ministar, može da se povezuje region kao što ga već povezuju putevi.\nMMF, Siniša Mali, Svetska bankaBeograd


Dan borbe protiv trgovine ljudima – Odbor za ljudska prava Vranje\nParlament je u poslednjih nekoliko godina doneo zakone koji su pružili dobru osnovu za borbu protiv trgovine ljudima, rekla Slavica Đukić-Dejanović.\nNeophodna je čvršća saradnja državnih organa i NVO u sprečavanju trgovine ljudima, ocenio Ivica Dačić.\nPredsednica Skupštine Srbije Slavica Đukić-Dejanović rekla je, povodom 18. oktobra, Evropskog dana borbe protiv trgovine ljudima, da je parlament u poslednjih nekoliko godina doneo zakone koji su državnim organima pružili dobru osnovu za borbu protiv trgovine ljudima.\nIzjave Slavice-Đukić Dejanović, Ivice Dačića i Ivane Radović\nSlavica Đukić-Dejanović je otvorila međunarodnu konferenciju Borba protiv trgovine ljudima u Republici Srbiji, što je prvi događaj posvećen borbi protiv trgovine ljudima u kojem srpski parlament učestvuje kao domaćin i koorganizator.\nPredsednica Skupštine je istakla da je parlament značajan partner u sprovođenju nacionalnog mehanizma u prevenciji trgovine ljudima, ali bez konkretnih zakona nema ni uspešnog procesuiranja onih koji eksploatišu druge, niti uspešne zaštite žrtava.\nMinistar unutrašnjih poslova Ivica Dačić naglasio je da je neophodno uspostaviti čvršću saradnju državnih organa i nevladinih međunarodnih organizacija u borbi protiv trgovine ljudima.\nOn je istakao da je policija, prethodnih godina, ostvarila značajne rezultate na polju suzbijanja trgovine ljudima, uz veliki broj otkrivenih slučajeva i identifikovanih žrtava.\nPrema rečima Dačića, značajnu ulogu u tom procesu imale su nevladine međunarodne organizacije „od kojih i sa kojima smo zajedno učili o trgovini ljudima i o ugroženosti žrtava trafikinga“.\nIvana Radović iz nevladine organizacije „Astra“ kaže da, kada je reč o deci žrtvama trgovine ljudima, kod nas još uvek ne postoje specijalizovani programi.\n„Deca se smeštaju ili u prihvatilišta za decu bez roditeljskog staranja ili u smeštaj koji je namenjen odraslim žrtvama trgovine ljudima, gde ne postoje ni ekspertiza ni programi specijalizovani za potrebe te dece i traume koje su oni doživeli“, ističe Radovićeva.\nDežer: 700.000 žrtava trafikinga\nŠef Delegacije EU u Srbiji Vensan Dežer izjavio je da svake godine u svetu 700.000 žena i dece postanu žrtve trgovine ljudima, a da više od 40 odsto njih budu seksualno eksploatisani.\nVećina žrtava trgovine ljudima ima između 15 i 54 godine, a čak 44 odsto njih su žrtve prinudne seksualne eksploatacije, kazao je Dežer i dodao da godišnje 100.000 žena završi kao žrtva trafikinga takozvanim Balkanskim putem.\nDežer je borbu protiv trgovine ljudima, savremenog oblika ropstva, ocenio kao jedan od glavnih izazova u borbi protiv organizovanog kriminala, koji prevazilazi državne granice i zahteva koordinisanu akciju na međudržavnom i regionalnom nivou.\n„Mi u Evropskoj uniji smo svesni da taj problem zahteva koordiniranu politiku borbe i akcije“, naveo je on i naglasio značaj prevencije, odlučne borbe protiv trgovine ljudima na globalnom nivou, ali i pružanja zaštite žrtvama.\nDežer je pozitivno ocenio to što je Srbija usvojila odgovarajuće međunarodne konvencije, unapredila zakonsku regulativu i koordinaciju među državnim organima i nevladinim organizacijama i posebno istakao značaj republičkog parlamenta.\nKonferencija okuplja raznovrsnu grupu predstavnika nacionalnih institucija, uključujući i poslanike, relevantna ministarstva, pravosudne organe i civilno društvo, istaknute stručnjake i međunarodne organizacije.\nSrbija je, kao i mnoge države u svetu, prepoznata kao zemlja porekla, tranzita i destinacije žrtava trgovine ljudima.\nŽrtve uglavnom žene\nSlužba za koordinaciju zaštite žrtava trgovine ljudima, tokom prošle godine, identifikovala je dva i po puta više žrtava nego u 2008. godini, uglavnom žena, u 90 odsto slučajeva Srpkinja, navodi se na sajtu nevladine organizacije za borbu protiv trgovine ljudima „Astra“.\nViše od pola miliona ljudi svake godine postaju žrtve trgovine ljudima, taj problem posebno pogađa Balkan, zbog militarizacije regiona, njegovog geografskog položaja i teške ekonomske situacije, navode u „Astri“.\nMuškarci su najčešće žrtve prisilnog rada, žene prostitucije, a deca prosjačenja i prodaje porodicama bez dece. Godine 2007, Evropska komisija je proglasila 18. oktobar Evropskim danom borbe protiv trgovine ljudima.\nNjegovo obeležavanje je važno u prevenciji i borbi protiv trgovine ljudima i podizanju svesti javnosti o tom fenomenu, jednom od najtežih oblika kršenja ljudskih prava.


DAČIĆ: PRIŠTINA LAŽE, nije tačno da SAD hoće u dijalog! - Informer\nTanjug | 01. 12. 2017.\nŠef srpske diplomatije Ivica Dačić kaže da su netačne izjave iz Prištine da je učešće SAD u dijalogu sa Beogradom predlog zvanične američke administracije\n- To što Tači i Haradinaj pričaju demantovala je američka administracija. Čak i u razgovoru sa Federikom Mogerini oni su joj rekli da ne stoje iza njihovih izjava - rekao je Dačić.\nOn je dodao da su američki zvaničnici rekli i da "ne beže od toga, ali da to treba da bude pitanje konsenzusa i pitanje zajedničkog predloga".\n- Generalna skupština je prebacila dijalog Beograda i Prištine na evropski nivo i svaka nova promena formata bi podrazumevala novi razgovor o formatu, a sigurno da bi i Srbija imala da predloži neke druge članice koje nisu članice EU - rekao je Dačić za Glas Amerike.\nUpitan koga bi Srbija pozvala on je rekao "Nekoga ko bi bio na našoj strani".\nOn je dodao da je tokom razgovora sa američkim zvaničnicima insistirao da se pronađe "minimum zajedničkih interesa", a ne da se stvara slika da SAD i druge zapadne zemlje imaju interese koji su suprotni interesima Srbije.\n- Takođe, i uloga drugih zapadnih zemalja bila ne da pritiskaju Srbiju da prizna Kosovo, već da se dođe do obostrano prihvatljivog rešenja koje bi uvažavalo interese i Srba i Albanaca na KiM - zaključio je Dačić.\nIvica Dačić dijalog Srbija SAD Kosovo\nSAD ĆE DA PLATE ŠTETU KOJU SU NAPRAVILI! Vesić najavio tužbe protiv organizatora nereda u Beogradu!\nFABRICI JASNO POTUČIO: Nema promene formata dijaloga Beograda i Prištine!\nSamo da NEPRIZNAMO NAŠE Kosovo a sve ostalo je ok


O nama - Sportland\nSportski centar Sportland se nalazi u Novom Sadu na veoma atraktivnoj lokaciji Kamenjar, u blizini Dunava, na 10 minuta kolima od centra grada. Prostire se na 12000 metara kvadratnih sa prelepim prirodnim ambijentom, koji nikoga ne ostavlja ravnodušnim. 2010. godine završena je prva faza izgradnje Sportlanda i sportski centar je počeo sa radom\nNaš centar poseduje: Dva otvorena , kvalitetna, teniska terena (podloga šljaka), dimenzija 18 x 36 metara, i dva otvorena terena za mali fudbal sa veštačkom travom po FIFA standardima, dimenzija rukometnog terena 40 x 20 metara, poligon za kondicionu pripremu sportista sa stazom za trčanje, teren za nožni tenis dimenzija 5 x 3 metra, četiri svlacionice sa kupatilima i dva WC-a. Tu je i prelep kafić sa veoma popularnim cenama za naše sportiste i rekreativce, sa ogromnom baštom i prirodnim orahovim hladom. Za druženja i rođendane predviđeno je i mesto za roštilj i kotliće.


PUTIN ZABRINUT: Rusija povlači trupe iz Afrina, posle turskog vazdušnog napada na Kurde! - Informer\nRusko Ministarstvo odbrane saopštilo je danas da povlači trupe raspoređene blizu sirijskog grada Afrina, nakon što su turski avioni izveli vazdušni napad\nKako se navodi, to je učinjeno da bi se sprečile moguće provokacije, a da bi se izbegla pretnja po život i zdravlje ruskih vojnika - operativna grupa Centra za pomirenje zaraćenih strana i vojne policije u oblasti Afrin preseljena je na područje Tel-Ađar, prenosi AP.\nRusija će diplomatski podržati Damask i tražiće u Ujedinjenim nacijama da Turska obustavi svoju vojnu operaciju u regionu Afrin, na severozapadu Sirije, izjavio je danas član Odbora za bezbednost gornjeg doma ruskog parlamenta Franc Klincevič.\nPrethodno je turski predsednik Redžep Tajip Erdogan izjavio da je u regionu Afrin, koji je pod kontrolom Kurda, počela vojna operacija nakon što je turska vojska izvela prekogranično granatiranje, a turski premijer Binali Jildirim rekao je da su turski avioni počeli vazdušnu ofanzivu na Afrin.\n"Neće samo Sirija tražiti obustavu te operacije. I Rusija će podržati taj zahtev i pružiti Siriji diplomatsku podršku", rekao je ruski poslanik Klincevič za RIA Novosti.\nSirija Rusija Turska napad povlačenje


Predstavljena UNICEF-ova nova inicijativa za mlade, U-REPORT - Telegraf.rs\n20/11/19 | 16:50 ≫ 16:51\n- Preduslov je da se čujemo, uslov je da se razumemo, a siguran sam da je konačan cilj da kreiramo budućnost po vašoj meri. Važno je da koristite sve mehanizme koji su vam pruženi. Zato je važno da maksimalno iskoristite U-Report platformu, ne samo da biste bili informisaniji već da biste uzeli lidersku ulogu, da biste bili akteri, da biste vi preuzeli tu odgovornost i dali sebi za pravo da kreirate budućnost kakvu vi želite. U svakom timu moraju da postoje lideri i kapiteni, ljudi koji vas rukovode i ja mislim da u ovom poslu, u ovom timskom radu ste lideri, kapiteni i treneri vi, niko drugi, jer vi treba da kreirate, vi treba da vodite, vi ste ti koji ćete da upravljate sa mehanizmima koji su vam dostupni - izjavio je Vanja Udovičić, ministar omladine i sporta\n- Srećni smo što se Srbija pridružila U-Report porodici koja omogućava mladima da podele svoja mišljenja na jednostavan i anoniman način. Želimo da podržimo i omogućimo učešće mladih u donošenju odluka koje ih se tiču. Moramo mladima pružiti način da se njihov glas čuje, kao i mogućnosti za značajno učešće u društvenom, političkom i ekonomskom životu društva - izjavila je Ređina De Dominićis, direktorka UNICEF-a u Srbiji.\n- Da bismo zaista unapredili položaj mladih u društvu i da bi se oni zaista osetili kao ravnopravni članovi zajednice, potrebno je da ih prvo dobro čujemo, a zatim i razumemo šta nam kažu. Često kažemo da je naša uloga da edukujemo mlade, da je na nama da ih naučimo toleranciji i ravnopravnosti, ali taj proces ne može biti jednosmeran. Treba da učimo jedni od drugih da bismo se bolje razumeli. Zato smo, osim kontinuirane edukacije, pokrenuli i interaktivne projekte sa ciljem da se mladi ljudi uključe u proces ostvarivanja ravnopravnosti, i da ih motivišemo da osuđuju diskriminatorne stavove i ponašanja u svom okruženju. Moramo svi naučiti kuturu dijaloga - istakla je Brankica Janković, poverenica za zaštitu ravnopravnosti.


Foto: Trond Reidar Tiegen / EPA;\nSrbija je na startu Evropskog prvenstva u Danskoj porazila aktuelnog prvaka sveta sa 28:24 i tako odlično počela takmičenje na ovom turniru.\nA koliko su samo nedaća prošle naše rukometašice...\nNajpre kada je upitno bilo da li će i igrati uopšte na Evropskom prvenstvu pošto su bila dva pozitivna testa na korona virus u našem timu uoči početka turnira. Srećom, posle su stigli negativni i dozvoljeno nam je takmičenje, ali bez treninga pred prvi duel u Danskoj.\nTo se i videlo, loše prvo poluvreme odigrala je Srbija dok je briljirala Vester, jedna od najboljih golmana na svetu, a i najlepših rukometašica.\nDvocifreni broj šuteva odbranila je Tes Vester samo tokom prvog poluvremena i zahvaljujući njoj je Holandija imala šest pogodaka prednosti na poluvremenu.\nU nastavku su se stvari okrenule, pa je Srbija stigla do važnog trijumfa.


Lekcija iz Madrida: Može li Španija da bude „advokat“ Srbije u bici koja dolazi - Sputnjik Srbija\n02:43 16 Jun 2021\nLekcija iz Madrida: Može li Španija da bude „advokat“ Srbije u bici koja dolazi\n22:32 13.05.2018 Preuzmite kraći link\nKao što se formira blok prijatelja Kosova, Srbija treba da pokuša da formira blok onih država koje podržavaju naš teritorijalni integritet. Jasno je da unutar EU taj blok može jedino Španija da predvodi.\nŠpanski premijer Marijano Rahoj se, po svemu sudeći, vrlo uspešno bori sa problemom separatizma, kako na unutrašnjem tako i na međunarodnom planu.\nNe samo da je predsednik španske vlade kategorički odbio da prisustvuje centralnom skupu na samitu EU — Zapadni Balkan u Sofiji 17. i 18. maja, jer ne želi da sedi za istim stolom sa Hašimom Tačijem ili bilo kojim predstavnikom samoproglašene države Kosovo, već će i Katalonija verovatno na nove izbore, s obzirom na to da katalonski separatisti u subotu nisu uspeli da izaberu novog predsednika ovog regiona.\nRahoj ne ide na samit, neće da se slika sa Tačijem\nKako se navodi, Kvim Tora, kandidat kojeg je predložio Karles Pudždemon, bivši katalonski lider optužen za separatizam, nije uspeo da dobije neophodnu većinu u prvom krugu glasanja, a za to je, kako se spekuliše, zaslužan zvanični Madrid.\nMože li Srbija da primeni „španski recept“ na primeru Kosova i šta Beograd može da nauči od Madrida kada je reč o borbi protiv separatizma?\nPolitički analitičar Dragomir Anđelković smatra da je Španija ta koja je dosta toga mogla da nauči od onoga što se dešavalo Srbiji, odnosno da mora energično i na vreme da deluje protiv separatizma.\n„Mi pak od Španaca možemo da naučimo kako treba biti dosledan u nekim stvarima i treba da dobijemo inspiraciju da budemo istrajni u onome što preduzimamo. Međutim, moramo uvek biti svesni različitih okolnosti. Španija je velika zemlja, jedna od ključnih članica NATO-a i Evropske unije, međunarodno dobro pozicionirana i ekonomski relativno snažna. Srbija je, s druge strane, mala zemlja, satanizovana i u prošlosti izložena agresiji NATO-a, u velikoj meri razorena i na postmoderan način relativno okupirana“, objašnjava Anđelković.\n© Sputnik / Havьer Luэngo\nKatalonija u fotofinišu — Vlasti: Nećemo sedeti skrštenih ruku\nMi smo se separatizmu energično suprotstavljali, napominje Anđelković, i preduzimali smo mere koje su možda bile još drastičnije od španskih, ali je kontekst bio takav da smo bili izloženi udaru onih snaga koje se prema Španiji drugačije ponašaju jer im je tradicionalni saveznik još od Drugog svetskog rata. Kako kaže, ono što je Špancima dopušteno, možda čak i uz negodovanje nekih centara moći na Zapadu, kada je naš slučaj bio u pitanju bilo je korišćeno za satanizaciju, a konačno i za agresiju.\n„Dakle, ono što Španija može, Srbija ne može, ali ono što danas možemo da naučimo od Španaca je da ne budemo spremni na kapitulaciju i da ne popuštamo. Međutim, kada se radi o metodologiji, tu Srbija mora da radi to što radi jer drugu mogućnost nema. Ekonomski smo zavisni od onih koji su propagatori kosovske lažne nezavisnosti, nalazimo se u sferi njihovih interesa i dominacije, i zato treba da nam bude cilj da ne dođemo u direktan sukob sa zapadnim silama, ali ipak i da ne kapituliramo i da nastavimo da kupujemo vreme do nekih boljih geopolitičkih okolnosti“, smatra Anđelković.\nSličnu ocenu za Sputnjik daje i Stefan Surlić sa Fakulteta političkih nauka u Beogradu, koji kaže da je pitanje koliko Srbija može da ima poziciju kao Madrid, budući da je Španija jedna od vodećih zemalja EU, sa pravom i mogućnošću da blokira procese unutar tog bloka.\nŠpanija neće priznati Kosovo\nIza Španije, objašnjava naš sagovornik, stoje jaki saveznici i to ne samo unutar EU, već podrška dolazi i od Sjedinjenih Američkih Država. Madrid na svojoj strani ima i veoma čvrst argument da Katalonija od 1978. godine uživa punu demokratiju i široku autonomiju, pa poriv za separatizmom ne nailazi na jaču međunarodnu podršku.\n„Srbija se pak oko Kosova uvek suočava sa temom ratova i otvorenim sukobom sa Albancima, nema mogućnost da utiče na politiku Evropske unije i suočena je sa podrškom vodećih evropskih zemalja i SAD Prištini i njenim težnjama da ostvari potpunu nezavisnost Kosova. Za razliku od Španije, svaki akt odbrane suvereniteta Srbije praćen je velikim političkim pritiscima, a uslovljavanja dolaze i u kontekstu evropskih integracija, ali i direktnih stranih investicija“, ističe Surlić.\nSa stanovišta međunarodnog prava možemo govoriti o sličnosti slučaja Španije i Srbije, ukazuje Surlić, ali dodaje da kada je reč o realnim, političkih odnosima, Španija ima mnogo jaču evropsku i međunarodnu poziciju.\nŠpanija ne bi priznala Kosovo čak i da ga Srbija prizna\n„Srbiji preostaje da svojom skromnom diplomatskom borbom omogući pre svega manju zastupljenost Prištine na međunarodnim forumima, da ubedi još neke zemlje-članice Ujedinjenih nacija da povuku priznanje nezavisnosti Kosova, ali suštinski je Srbija uvek na meti kada želi da uspori samoproglašenu nezavisnost Kosova“, primećuje Surlić.\nStav Madrida kada je reč o separatizmu Srbiji u svakom slučaju ide naruku, uveren je Dragomir Anđelković, jer u borbi protiv međunarodnog priznanja kosovske nezavisnosti Španija može da bude ozbiljan saveznik.\n„Mislim da Beograd treba pod hitno da traži od Madrida da postane jedna vrsta advokata Srbije i srpskih interesa o pitanju Kosova i Metohije unutar Evropske unije, jer kao što se formira blok prijatelja Kosova, Srbija treba da pokuša da formira blok onih država koje podržavaju naš teritorijalni integritet. Jasno je da unutar EU taj blok može jedino Španija da predvodi“, kategoričan je Anđelković.\nI Stefan Surlić smatra da naša zemlja može u Španiji da nađe saveznika, jer je nakon problema Katalonije Španija radikalizovala svoj odnos prema separatistima.\n„Na polju međunarodnog prava, Srbija može da ima jači glas ukoliko se udruži sa drugim zemljama. Naravno, tu mora da bude vrlo taktična i obazriva jer mnogi ne žele da se porede sa slučajem Kosova. Međutim, oni svakako mogu da se porede sa osnovnim principima međunarodnog prava da su teritorijalni suverenitet i integritet neosporni, pa Srbija može da traži saveznike unutar Evropske unije i na međunarodnom, širem planu, kako bi se ta nezavisnost osporila“, zaključuje Surlić za Sputnjik.\nrahoj, secesija, separatizam, Katalonija\n00:01 Vreme danas: Pretežno sunčano i toplo, ponegde pljuskovi, sutra bez promena\n15/06 22:56 Video koji će vam ulepšati dan: Kad te nateraju da se slikaš za porodični album\n15/06 22:55 Slavlje Francuza – šampioni sveta pobedili Nemačku! /video/\n15/06 22:55 Ronaldo ispisao istoriju, Francuskoj pripao veliki derbi\n15/06 22:45 Odbijanje, obuzdavanje i saradnja: Tri principa nove strategije EU prema Rusiji


Foto: Srna | Komić: Najviše zaposlenih u istoriji Srpske\nSrna 24.12.2018 13:07\n"Od ukupnog broja zaposlenih, 227.677 lica je zaposleno u poslovnim subjektima, dok se 41.202 zaposlenih odnosi na preduzetnike i lica zaposlena kod njih", naveo je Komić na konferenciji za novinare u sjedištu Zavoda u Banjaluci.\n"Rast cijena je jedan od najnižih u regionu", rekli su iz Zavoda, naglasivši da rast prosječne plate prati rast cijena u Srpskoj, te da je zabilježen veći rast prosječne plate nego cijena.\n"Procenat pokrivenosti uvoza izvozom u periodu januar-novembar tekuće godine iznosio je 71,6 osto", ističu u Zavodu.\n"U istom periodu najviše se uvozilo iz Srbije, 803 miliona KM, te iz Italije 536 miliona KM", otkrivaju u Zavodu.\nNa konferenciji za novinare, kojoj je prisustvovali i ostalo rukovodstvo Zavoda, predstavljene su publikacije "Godišnjak", "Indikatori održivog razvoja", "Ovo je Republika Srpska" i "Gradovi i opštine Republike Srpske".\n"Pozivamo stanovništvo i medije što više koriste ove publikacije, jer je u njima obilje kvalitetnih i ažurnih informacija", poručili su iz Zavoda.\nJasmin Komić statistika zaposlenost


Davutoglu podneo ostavku - Sputnjik Srbija\n14:26 05.05.2016 (osveženo 14:27 05.05.2016) Preuzmite kraći link\nDavutoglu je, naime, saopštio da neće tražiti novi mandat predsednika Partije pravde i razvoja, što znači da više neće biti ni premijer, navodi AFP.\n„Održaćemo kongres 22. maja“, rekao je Davutoglu novinarima u Ankari, dodavši da misli da neće biti kandidat u „sadašnjim okolnostima“.\nJuče su turski mediji, pozivajući se na izvore u vladajućoj partiji, saopštili da će u uskoro Partija pravde i razvoja održati vanredni kongres na kojem Davutoglu, navodno, nema nameru da se kandiduje za rukovodeće mesto.\nDavutoglu je bio imenovan na mesto premijera 2014. godine. U poslednje vreme između njega i Erdogana učestale su nesuglasice, koje se tiču, između ostalog, kurdskog problema i hapšenja novinara i javnih poslenika u Turskoj.\nPrema mišljenju stručnjaka, u slučaju ostavke Davutoglua sledeći ministar neće moći da ima stav koji je suprotan politici Erdogana i da sprovodi bilo kakvu samostalnu politiku.\nDavutoglu, ostavka, Evropa


Beli slavili u još jednoj proveri rezultatom 4:0 protiv Jedinstva iz Bošnjaca | Pirot vesti\nPočetna/Sport/Beli slavili u još jednoj proveri rezultatom 4:0 protiv Jedinstva iz Bošnjaca\nPirotski Beli danas su na svom terenu igrali još jednu prijateljsku utakmicu u sklopu priprema za predstojeći početak prvenstva Prve lige Srbije u fudbalu. Beli su ubedljivo savladali ekipu Jedinstva iz Bošnjaca rezultatom 4:0. Strelci za Bele bili su Bajić i Spasić u prvom poluvremenu, i Lazar Manić i Abedi Faje, potencijalno novo pojačanje Belih iz Gambije, u drugom delu meča.\nKako je Pirotskim vestima kazao generalni sekretar Radničkog Dragan Janković, Beli su danas trebali da igraju sa ekipom Moravca iz Mrštana, ali je ta ekipa otkazala dolazak u Pirot pa je ekspresno dogovoren meč sa ekipom Jedinstva, koja je otkazala ranije zakazan meč da bi došla u Pirot.\n-U subotu Beli pred svojom publikom igraju još jedan meč, dolazi stari znanac niški Sinđelić, meč se igra od 17:30, a u nedelju putujemo u Vranje, gostujemo Dinamu. Danas su se prvi put pirotskoj publici u Pirotu predstavila dva potencijalna pojačanja Belih, koji će, ukoliko zadovolje stroge krterijume odličnog trenera Marka Vidojevića, ostati u Pirotu. Reč je o Abedi Fajeu, koji je i u svom debiju pred pirotskom publikom postigao gol, i Danilu Aleksiću iz prvoligaša OFK Žarkova. Abedi Faje, poreklom iz Gambije, prošao je kroz pripreme sa kruševačkim Napretkom, ali je zbog činjenica da ovaj tim već ima maksimalan broj stranaca, ponuđem Radničkom, gde se već solidno pokazao. Ipak, zadnju reč o pojačanjima daće trener Vidojević-kazao je Janković Pirotskim vestima.\nistaknuto pirot provera radnički pirot


Naredne sedmice počinje suđenje u aferi “Potkivanje” - Detektor\n2. Aprila 2021.16:03\nTužilaštvo BiH je početkom decembra 2020. podiglo optužnicu protiv Pandže i Aleševića u vezi sa snimkom objavljenim na internetu u maju 2019. godine na kome se pojavljuje i Milan Tegeltija, bivši predsjednik Visokog sudskog i tužilačkog vijeća Bosne i Hercegovine (VSTV BiH).\nPandži je, kako je ranije saopćeno iz Tužilaštva BiH, na teret stavljeno primanje, a Aleševiću davanje dara i drugih oblika koristi. Alešević je bio optužen i za neovlašteno prisluškivanje i tonsko snimanje u vezi sa djelom “neovlašteno fotografisanje”, ali je Sud BiH odbio tu tačku optužnice zbog nedostatka dokaza.\nU četvrtak, 8. aprila Tužilaštvo BiH će iznijeti završnu riječ na suđenju bivšem direktoru Uprave za indirektno oporezivanje (UIO) Kemalu Čauševiću koji se tereti za zloupotrebu položaja, pranje novca i primanje dara. S njim je optužen i Anes Sadiković za davanje dara pri uvozu tekstila.\nNaredne sedmice nastavlja se suđenje i u predmetu “Respiratori”, u kojem se sudi federalnom premijeru Fadilu Novaliću i ostalima za zloupotrebu položaja prilikom uvoza respiratora.\nTakođer, pred Sudom BiH u ponedjeljak, 5. aprila zakazan je nastavak suđenja suspendovanom predsjedniku Kantonalnog suda u Sarajevu Vladimiru Špoljariću, kojem je na teret stavljeno da je od decembra 2018. do polovine 2019. godine vršio nasilje na osnovu spola, seksualno uznemiravao i uznemiravao službenicu Kantonalnog suda, čime je prekršio Zakon o ravnopravnosti spolova.


Tanjug 13. septembra 2018. 18:50\nKOSOVSKA MITROVICA – Potpredsednik Srpske liste Igor Simić izjavio je danas da Srpska lista i srpski narod na KiM neće podržati transformaciju bezbednosnih snaga u Vojsku Kosova, jer je to protivno interesima srpskog naroda, Rezoluciji SB UN 12 44 i Kumanovskom sporazumu.\nSImić je za „Radio Kontakt Plus“, komentarišući odluku kosovske vlade koja je bez prisustva članova Srpske liste, danas usvojila i dostavila parlamentu tri Predloga zakona o transformaciji Kosovskih snaga bezbednosti u vojsku, rekao da je po Rezoluciji 1244 KFOR jedina legalna vojna formacija na KiM.\n„Srpska lista i srpski narod na KiM neće podržati transformaciju bezbednosnih snaga u tzv. vojsku Kosova, pre svega zato što je to protivno interesima srpskog naroda, ali i Rezoluciji SB UN 12 44 i Kumanovskom sporazumu koji, podsetiću, kao jedinu legalnu vojnu formaciju na KiM predviđaju Kfor. Tu treba dodati da je i Kfor a prostor KiM došao nakon dobijene saglasnosti zvaničnog Beograda“, rekao je Simić.\nOn je dodao da kosovska vlada na ovaj način krši sopstvene zakone.\n„Ovo je pokušaj da se zaobiđe pravna procedura koja zahteva glasove Srba i to je poziv da međunarodna zajednica najhitnije reaguje jer se od strane Vlade krše sopstveni zakoni“, kazao je Simić.


"Takođe, to je potvrda odlučnosti i posvećenosti Vlade i cijelog društva zaštiti životne sredine, očuvanju svoje bogate biološke raznolikosti i sprovođenju principa i standarda održivog razvoja", navedeno je u saopštenju Vlade objavljenom pred održavanje Međuvladine konferencije o pristupanju Evropskoj uniji u Briselu.\n"U dosadašnjem periodu je implementacija evropskih propisa ozbiljno zaostala, posebno u dijelu zaštite prirode, upravljanja otpadom, kvaliteta vode i emisijom gasova u vazduh. Za posljednjih deset godina Crna Gora nije uspjela da odgovori na prioritetni zadatak koji je definisan strategijom za pristupanje, a koji se tiče značajnog jačanja kapaciteta ekološke inspekcije koje je preporučeno od strane Evropskog parlamenta", kaže Nataša Kovačević.\n"Sada će morati da se primjenjuju standardi", navodi Aleksandar Perović, "jer je životna sredina Crne Gore životna sredina Evrope".\n"Mislim da trenutno nemamo političku volju sa vrha, da se ekološka država na neki način pozicionira kao razvojni pravac. Životnu sredinu doživljavamo kao problem, kao neku barijeru, možda i ekonomski trošak. A ne shvatamo da bi nam to zapravo bila jedna sjajna smjernica gdje bi na globalnom nivou mogli da Crnu Goru učinimo prepoznatljivom destinacijom. A pri tom ne mislim na taj masovni turizam, nego na nešto što bi podrazumijevalo održivi razvoj u skladu sa ciljevima Ujedinjenih nacija", ističe Perović.\n"Mi treba da shvatimo da otvaranje poglavlja 27 je konkretan korak Evropske unije ka strožim zahtjevima i primjeni ozbiljnijih mehanizama. U cijeloj državi postoje samo četiri gradska postrojenja prečišćavanje otpadnih voda, preko 350 divljih deponija, Pljevlja su među najzagađenijim gradovima na svijetu...", riječi su Nataše Kovačević.\nPročitajte: Strah crnogorskih ribara od praznih mreža\nKovačević objašnjava da ne postoji dugoročni plan na lokalnom i nacionalnom nivou kako da se riješi ovaj problem, a "ni dosadašnje mjere nisu dale rezultate".\n"Ako se uporedimo sa Hrvatskom, ona je otvorila i zatvorila pregovaračko poglavlje u roku od deset mjeseci. Takav plan bi za Crnu Goru bio poguban posebno zbog situacije kada državne institucije nemaju potreban administrativni i finansijski kapacitet da na optimalan način da implementiraju vrijednosti evropske tekovine", kaže Kovačević.\nKada je riječ o investitorima, državna administracija bi trebalo da dovodi društveno odgovorne kompanije, kaže Perović.\n"Čelnici Skupštine i Vlade treba da shvate da ono što su pričali u teoriji treba da sprovedu u praksi. To je prilično kompleksno poglavlje koje podrazumijeva čitav set promjene zakonodavstva, primjenu raznih evropskih standarda, pa će konkretno na terenu morati da se pokažu neke stvari koje su do sada bile u najavama", navodi Perović.\n"Crna Gora mora", naglašava Perović, "da se administrativno zaštiti od priliva sumnjivih i kontroverznih projekata".\n"To je dokaz da danas nemamo ni administrativnih kapaciteta ni političke volje da se zapravo standardi primijene. Mislim da živimo u jednom prilično dramatičnom trenutku i da smo zaboravili da je ekološka država razvojna šansa i da koristimo to da budemo jedinstveni na planeti", dodaje Aleksandar Perović.\nZagađenje vazduha. Opština Pljevlja se nalazi u vrhu najzagađenijih gradova Evrope. U Pljevljima Vlada želi da pored postojeće Termoelektrane gradi novu. “Pljevlja su lider među najzagađenijim mjestima u Evropi”, ocijenjeno je iz Alijanse za zdravlje i životnu sredinu (HEAL) - evropske organizacije koja se bavi pitanjem uticaja životne sredine na zdravlje ljudi, a koja upozorava na prevelik broj preranih smrti zbog lošeg kvaliteta vazduha na ovim prostorima. Pored Pljevalja, i drugi gradovi se suočavaju sa problemom zagađenog vazduha kao što su: Podgorica, Nikšić i Bar.


ODRŽITE STRAST: Pet koraka do boljeg seksa : Nadlanu.com\nODRŽITE STRAST: Pet koraka do boljeg seksa\nObjavljeno 23. jul 2020. / 14:15:22\nSeks je jedan od ključnih delova veze ili braka, a ponekad je uz užurbani tempo i stresan način života teško održati strast pod čaršavima. Srećom, stručnjaci za seks otkrili su za "Huffington Post" pet pravila uz pomoć kojih će vaš seksualni život ostati uvek živahan i uzbudljiv.\nUčestalost seksa - Vodite ljubav jednom nedeljno. Parovi koji upražnjavaju seks bar jednom nedeljno, bolje su povezani i otvoreniji, kažu psiholozi. Međutim, ako jednostavno niste raspoloženi, stavite svoje osećaje na prvo mesto.\ndodirivanjeljubavljubavni paroralni sekspredigraseksseksualni odnosiseksualni životstimulacijastrastužitak